Zmluva o službách technickej podpory a údržby a službách aplikačného rozvoja informačného systému ITMS2014+ pre Miestne akčné skupiny

(ďalej len ,,Servisná zmluva“ alebo ,,zmluva“)

uzavretá podľa § 269 ods. 2 zákona č. 513/1991 Zb. (Obchodný zákonník) v znení neskorších predpisov

medzi

|  |  |
| --- | --- |
| Objednávateľ: |  |
|  | obchodné meno: | Pôdohospodárska platobná agentúra |
|  | sídlo: | Hraničná 12, 815 26 Bratislava |
|  | konajúci prostredníctvom: | Ing. Juraj Kožuch, PhD. – generálny riaditeľ |
|  | osoba oprávnená konať vo veciach technických: |  |
|  | osoba oprávnená konať vo veciach zmluvných: |  |
|  | IČO: | 30794323 |
|  | IČ DPH: | SK2021781630 |
|  | bankové spojenie: | SK32 8180 0000 0070 0011 6152 |
| Zhotoviteľ: | (ďalej ako „Objednávateľ“) |
|  | obchodné meno: |  |
|  | sídlo: |  |
|  | zapísaný v registri: |  |
|  | konajúci prostredníctvom: |  |
|  | osoba oprávnená konať vo veciach technických: |  |
|  | osoba oprávnená konať vo veciach zmluvných: |  |
|  | IČO: |  |
|  | DIČ: |  |
|  | IČ DPH: |  |
|  | bankové spojenie: |  |
|  |  | **(ďalej ako „Zhotoviteľ“)** |
| Objednávateľ a zhotoviteľ ďalej spolu ako („**Zmluvné strany**“) |

**Preambula**

Za účelom zabezpečenia udržateľnosti projektu „*Úpravy existujúcich a rozširovanie nových funkcionalít informačného systému ITMS2014+ za účelom elektronizácie služieb pre Miestne akčné skupiny, ktoré sú financované z Programu rozvoja vidieka*“ dodaného na základe Zmluvy o dielo č. 29/2018/110 (ďalej aj „Dielo“) a dosiahnutia jeho cieľov, Zmluvné strany uzatvárajú túto zmluvu o službách technickej podpory a údržby a službách aplikačného rozvoja informačného systému ITMS2014+ pre Miestne akčné skupiny (ďalej aj „Servisná zmluva“), ktorej účelom je zabezpečenie vykonávania podporných a servisných úkonov smerujúcich k bezproblémovému užívaniu Diela a jeho ďalšiemu nevyhnutnému rozvoju v rozsahu vyplývajúcom z Legislatívnych zmien a Legislatívnych updatov a metodických zmien, príp. odôvodnených požiadaviek jeho používateľov.

**Definície pojmov**

* 1. **ITMS2014+:** informačný systém Objednávateľa (IT Monitoring System for Structural and Cohesion Funds), ktorý zahŕňa štandardizované procesy programového a projektového riadenia. Obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom ITMS2014+ sa elektronicky vymieňajú údaje s údajmi v informačných systémoch Európskej komisie určených pre správu európskych štrukturálnych a investičných fondov a s inými vnútroštátnymi informačnými systémami vrátane Informačného systému účtovníctva fondov, pre ktorý je zdrojovým systémom v rámci integračného rozhrania.ITMS2014+ (vykonaný a dodaný na základe Zmluvy o úprave existujúcich funkcionalít a architektúry ITMS v zmysle požiadaviek Európskej komisie pre programové obdobie 2014 – 2020 č. 1115/2013 zo dňa 28.6.2013, ďalej v zmysle Zmluvy o aktualizácií existujúcich funkcionalít a rozširovaní nových funkcionalít ITMS2014+ č. 759/2015 zo dňa 15.5.2015, Zmluvy o dielo a o poskytovaní služieb č. 373/2016 zo dňa 27.5.2016 a Zmluvy o dielo č. 29/2018/110 zo dňa 31.7.2018) plní funkcie informačného monitorovacieho systému čerpania európskych štrukturálnych a investičných fondov, ktorého ďalšia aktualizácia existujúcich funkcionalít a rozširovanie nových funkcionalít tvorí súčasť predmetu Služieb aplikačného rozvoja. Pre vylúčenie pochybností, od nasadenia akejkoľvek časti dodanej na základe Služieb aplikačného rozvoja do produkčnej prevádzky sa predmetná časť stáva súčasťou ITMS2014+.
	2. **Servisné služby** zahŕňajú Služby technickej podpory a údržby a Služby aplikačného rozvoja, tak ako sú definované v tomto bode:
		1. **Služby technickej podpory a údržby:** zahŕňajú technickú podporu a údržbu Diela, ako aj bezplatné odstraňovanie vád Diela a poskytovanie služieb na základe Požiadaviek Objednávateľa vrátane nahlásenia a Neutralizácie Problému podľa bodu 2.18 Servisnej zmluvy.
		2. **Služby aplikačného rozvoja:** zahŕňajú zmeny a doplnky Diela, pri ktorých sa jedná o úpravy Diela funkčného, prevádzkového a obsahového charakteru rozširujúce možnosti využitia tohto systému, ktorých potreba vznikla po uzatvorení tejto Zmluvy. Vecná náplň úpravy Diela vyplývajúca z požiadaviek Objednávateľa bude Zhotoviteľovi predložená v súlade s článkom 5 Servisnej zmluvy.
	3. **Legislatívna zmena:** zmena všeobecne záväzného právneho predpisu a/alebo prijatie nového všeobecne záväzného právneho predpisu a/alebo akákoľvek zmena alebo prijatie nových aktov, rozhodnutí, odporúčaní, výsledkov auditu alebo iných dokumentov alebo nástrojov, ktoré sú v zmysle právnych predpisov alebo podľa vlastného uváženia Objednávateľa záväzné pre poskytovanie európskych štrukturálnych a investičných fondov (najmä systémov riadenia, príručiek pre prijímateľa a usmernení riadiacich orgánov) majúcich čo i len potenciálne vplyv na obsah a fungovanie Diela.
	4. **Legislatívny update:** úprava existujúcej funkcionality Diela alebo vytvorenie novej funkcionality Diela na základe osobitného zadania Objednávateľa, ktoré bude vypracované v nadväznosti na upozornenie Zhotoviteľa na Legislatívnu zmenu.
	5. **SW infraštruktúra:** predstavuje súbor SW produktov tretích strán, ktoré sú inštalované na HW prostriedkoch a vytvárajú prostredie pre fungovanie SW komponentov ITMS2014+.
	6. **SW komponent:** ITMS2014+ alebo produkt alebo samostatná časť produktu, podporujúci Dielo, ktorý možno používať nezávisle od ostatných komponentov, zahrňujúci SW infraštruktúru, na ktorej je prevádzkovaný.
	7. **Modul:** samostatná časť SW komponentu Diela, ktorú možno používať nezávisle od ostatných modulov SW komponentu.
	8. **Funkcia:** samostatná funkcia SW komponentu alebo vlastnosť Modulu podporujúceho alebo tvoriaceho súčasť Diela.
	9. **Požiadavka:** každá Požiadavka Objednávateľa na poskytnutie Služieb technickej podpory a údržby v rozsahu tejto Servisnej zmluvy (zahŕňa najmä nahlásenie Problému, Požiadavku na Konzultáciu, Požiadavku na Dotaz).
	10. **Problém:** Objednávateľom hlásený akýkoľvek nesúlad medzi skutočnou a zdokumentovanou funkčnosťou Diela (vrátane záručných vád Diela), najmä stav, ktorý znemožňuje alebo zhoršuje používanie SW komponentu, Modulu alebo Funkcie, alebo je obmedzením funkčnosti Diela alebo rozporom fungovania Diela oproti dodanej dokumentácii. Kategorizáciu Problému na Kritický problém, Závažný problém a Nekritický problém určuje pri jeho nahlásení Objednávateľ podľa kritérií uvedených v definíciách jednotlivých druhov Problémov (body 1.11, 1.12 a 1.13 Servisnej zmluvy).
	11. **Kritický problém** alebo **Vada A:** zásadné vady funkcionality Diela, ktoré znemožňujú spracovanie údajov a ich zobrazovanie koncovým používateľom, vrátane Problémov spojených s bezpečnosťou a poškodením dát, nesprávnych výsledkov výpočtov alebo chyby spôsobujúce, že je potrebné systém znovu zaviesť (reštartovať), pričom chybnú funkcionalitu Diela zároveň nie je možné realizovať náhradným postupom.Za Kritický problém sa považuje najmä

(i) výpadok fungovania SW komponentu, čo znemožňuje jeho použitie ako celku alebo jeho podstatnej časti,

(ii) Problém, ktorý sa globálne prejavuje voči nezastupiteľnej skupine používateľov Diela alebo

(iii) Problém, ktorý je opakovane vyvolateľný alebo má trvalý charakter alebo SW komponent je pre zabezpečenie základných procesov a činností používateľa z iných dôvodov nepoužiteľný.

* 1. **Závažný problém** alebo **Vada B:** vady, ktoré by patrili pod Kritický problém (okrem problémov spojených s bezpečnosťou a poškodením dát), ale ku ktorým je možné nájsť náhradný postup (workaround), ako vadu obísť alebo zabrániť jej pôsobeniu. Tento náhradný postup musí byť pre Objednávateľa primerane realizovateľný. Závažný problém sa prejavuje výpadkom fungovania Modulov a Funkcií, čo závažným spôsobom obmedzuje ich použitie, pričom neobmedzuje použitie SW komponentu ako celku alebo jeho podstatných častí. Ako Závažný problém je charakterizovaný Problém, ktorý je opakovane vyvolateľný alebo má trvalý charakter, avšak SW komponent je pre zabezpečenie základných procesov a činností používateľa použiteľný s citeľným dopadom na kvalitu zhotovenia SW komponentu, alebo dostupnosť jeho funkcionalít alebo používateľský komfort.
	2. **Nekritický problém** alebo **Vada C:** nespĺňa znaky Kritického problému ani Závažného problému. Ide najmä o vady, ktoré nebránia produktívnemu používaniu Diela alebo zapríčiňujú miernu nepohodlnosť pri práci s Dielom, ktoré je však funkčné.
	3. **Konzultácia:** Objednávateľom vyžiadaná odborná činnosť Zhotoviteľa na základe Požiadavky.
	4. **Dotaz:** Požiadavka Objednávateľa na poskytnutie informácií Zhotoviteľom, pričom nie je identifikovaný Problém.
	5. **Reakčná doba:** časový úsek začínajúci hlásením Objednávateľa o existencii Problému až do potvrdenia Zhotoviteľa o prijatí hlásenia Problému. Počas Reakčnej doby je Zhotoviteľ povinný zahájiť prešetrenie nahláseného Problému. Dĺžka Reakčnej doby závisí od typu Problému (body 1.11-1.13 Servisnej zmluvy) a je uvedená v bode 4.4 Servisnej zmluvy.
	6. **Doba neutralizácie Problému:** časový úsek začínajúci prijatím hlásenia Objednávateľa o existencii Problému a končiaci Neutralizáciou Problému, počas ktorého je Zhotoviteľ povinný zabezpečiť Neutralizáciu Problému (bod 1.18 Servisnej zmluvy). Dĺžka Doby neutralizácie Problému závisí od typu Problému (body 1.11-1.13 Servisnej zmluvy) a je uvedená v bode 4.4 Servisnej zmluvy.
	7. **Neutralizácia Problému:** obnovenie fungovania Modulu, Funkcie a SW komponentu a súčasne odstránenie príčiny Problému. Neutralizácia je možná aj náhradným postupom (workaroundom), ak úplné odstránenie príčiny Problému nie je objektívne možné do uplynutia Doby neutralizácie Problému; na tomto sa musia vopred písomne alebo emailom dohodnúť projektoví manažéri Zmluvných strán. Použitie workaroundu nezbavuje Zhotoviteľa povinnosti najneskôr do 5 pracovných dní od Neutralizácie Problému vykonať odstránenie príčiny Problému, inak sa Zhotoviteľ dostane do omeškania.
	8. **Systém pre poskytovanie Servisných služieb** alebo **SPS:** informačný systém v rámci Nástroja riadenia (bod 1.23 Servisnej zmluvy), prostredníctvom ktorého Zhotoviteľ a Objednávateľ zabezpečujú evidenciu a informácie o Požiadavkách.
	9. **Mesačná správa z monitorovania Diela:** Mesačnou správou monitorovania Diela sa rozumie prehľad udalostí zachytených Zhotoviteľom pri plnení Servisnej zmluvy prostredníctvom SPS v rámci Nástroja riadenia, prípadne iných nástrojov využitých na tento účel a návrh opatrení zo strany Zhotoviteľa ako odporúčania na úpravy jednotlivých častí Diela. Mesačná správa monitorovania Diela musí obsahovať minimálne identifikáciu obdobia poskytovanej služby, súhrnné informácie o počte riešených problémov, dotazov a konzultácií, ostatných úloh a stave a trende plnenia SLA, zoznam problémov vrátane klasifikácie problémov, zoznam konzultácií a dotazov, zoznam ostatných vykonaných služieb (napr. Performance analýza a testy, Penetračné testy, Návrhy na zmeny systému, Optimalizácie výkonu na základe výkonovej analýzy, Implementácia nápravných opatrení na základe výsledkov penetračných testov a pod.), zoznam servisných verzií, zoznam uvoľnených funkcionalít objednaných prostredníctvom Služieb aplikačnej podpory, a pod.
	10. **Záväzná objednávka:** objednávka Objednávateľa na vykonanie Služby aplikačného rozvoja.
	11. **Osobohodina:** základná merná jednotka fakturácie Servisných služieb, za ktorú sa považuje 60 minút práce jednej osoby plniacej Servisnú zmluvu na strane Zhotoviteľa (vrátane subdodávateľa Zhotoviteľa).
	12. **Nástroj riadenia:** podporný projektový nástroj prístupný jednotlivým členom projektových tímov Objednávateľa a Zhotoviteľa. Nástroj riadenia umožňuje najmä evidovanie a kontrolu plnenia úloh jednotlivých členov projektového tímu, plánovanie a vytváranie harmonogramu prác, kontrolu plnenia harmonogramu prác, evidenciu a kategorizáciu vád, automatickú eskaláciu a upozornenie relevantných členov tímov pri dosiahnutí hraničných hodnôt, kolaboráciu nad dokumentami a pod. Náklady na vytvorenie a prevádzkovanie Nástroja riadenia ako aj náklady za vytvorenie a prevádzkovanie vývojových a interných testovacích prostredí Zhotoviteľa sú zahrnuté v cene Servisných služieb.
	13. **Úrad podpredsedu vlády SR pre investície a informatizáciu**: gestor a vlastník informačného systému ITMS2014+, v rámci ktorého bolo Dielo implementované.
	14. **Zmluvná strana** je Objednávateľ alebo Zhotoviteľ alebo spolu ako Zmluvné strany.
	15. **Zhotoviteľ** bol oboznámený o tom a berie na vedomie, že Objednávateľ uzatvoril Zmluvu o udelení sublicencie k počítačovému programu ITMS2014+, číslo zmluvy: 5/2018/110 s Ministerstvom pôdohospodárstva a rozvoja vidieka Slovenskej republiky, ktorá tvorí Prílohu č. 6 tejto Zmluvy. Zhotoviteľ akceptuje, že pri Servisných službách bude **postupovať v súlade s pravidlami a postupmi dohodnutými v Prílohe č. 6 tejto zmluvy**.

**Predmet Servisnej zmluvy**

* 1. Predmetom Servisnej zmluvy je úprava práv a povinností Zmluvných strán spojených so záväzkom Zhotoviteľa vykonávať a zabezpečovať pre Objednávateľa služby spojené s technickou podporou, údržbou a aktualizáciou Diela Objednávateľa v rozsahu a za podmienok stanovených touto Servisnou zmluvou, a to prostredníctvom Služieb technickej podpory a údržby a Služieb aplikačného rozvoja a korelujúcim záväzkom Objednávateľa za riadne a včas poskytnuté Servisné služby zaplatiť Zhotoviteľovi cenu v rozsahu a za podmienok dohodnutých v tejto Servisnej zmluve.
	2. Zhotoviteľ sa zaväzuje za podmienok uvedených v tejto Servisnej zmluvy k poskytovaniu Servisných služieb nasledovne:
		1. Služby technickej podpory a  údržby na základe nahlasovania Požiadaviek za cenu podľa bodu 3.1.1 Servisnej zmluvy;
		2. Služby aplikačného rozvoja v súlade s článkom 5 Servisnej zmluvy za cenu podľa bodu 3.1.2 Servisnej zmluvy.
	3. Služby technickej podpory a údržby budú poskytované :
		1. k Dielu v aktuálnom stave;
		2. k odovzdanému Dielu, resp. jeho častí odo dňa jeho nasadenia do produkčnej prevádzky;
		3. k odovzdanej Službe aplikačného rozvoja odo dňa jej nasadenia do produkčnej prevádzky.

**Ceny a platobné podmienky**

* 1. Cena za Služby poskytované na základe tejto Servisnej zmluvy sa dojednáva v zmysle zákona Národnej rady Slovenskej republiky č. 18/1996 Z. z. o cenách dohodou Zmluvných strán nasledovne:
		1. Za Služby technickej podpory a údržby vo výške paušálnej čiastky ............ € EUR bez DPH za kalendárny mesiac poskytovania Služieb, pričom celková cena za obdobie 48 mesiacov je ............ € EUR bez DPH.
		2. Za Služby aplikačného rozvoja vo výške určenej v Záväznej objednávke vystavenej podľa bodu 5.3 Servisnej zmluvy pri použití sadzby vo výške ............ € EUR bez DPH za osobohodinu pracovníka Zhotoviteľa, pričom maximálna cena za Služby rozvoja za celú dobu trvania tejto Servisnej zmluvy je ............ € EUR bez DPH.
	2. Cena za predmet Servisnej zmluvy v súlade s bodom 3.1 tohto článku zmluvy bude uhradená zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc Programu rozvoja vidieka SR 2014-2020.
	3. V prípade, že Služby technickej podpory a údržby neboli poskytované po celú dobu kalendárneho mesiaca, vzniká Zhotoviteľovi právo na fakturáciu ceny za Služby technickej podpory a údržby v pomernej výške podľa počtu pracovných dní, počas ktorých boli Služby technickej podpory a údržby v danom kalendárnom mesiaci poskytované, k počtu pracovných dní v danom mesiaci.
	4. Pre zamedzenie pochybností čerpanie Služieb aplikačného rozvoja závisí výlučne na potrebách a vôli Objednávateľa, v nadväznosti na čo Objednávateľ nie je povinný vyčerpať počas trvania tejto Servisnej zmluvy maximálnu cenu uvedenú v bode 3.1.2 tejto Servisnej zmluvy, resp. vôbec pristúpiť k jej čerpaniu.
	5. Zhotoviteľ je povinný evidovať poskytovania Služby technickej podpory a údržby prostredníctvom Nástroja riadenia najmenej v rozsahu:

(i) druh poskytovanej Služby technickej podpory a údržby,

(ii) evidované obdobie,

(iii) určenie osôb poskytujúcich služby.

* 1. Mesačný paušál v zmysle čl. 3 bod 3.1.1 tejto Servisnej zmluvy pokrýva všetky a akékoľvek náklady Zhotoviteľa v rámci poskytovania Služieb technickej podpory a údržby v danom kalendárnom mesiaci, a to bez ohľadu na množstvo prác, ktoré bude potrebné v danom mesiaci vykonať v rámci Služieb technickej podpory a údržby. Pre zamedzenie pochybností, Zhotoviteľ nemá právo požadovať zvýšenie mesačného paušálu, resp. akékoľvek náklady nad mesačný paušál v prípade zvýšenej prácnosti v danom mesiaci poskytovania Služieb technickej podpory a údržby.
	2. Cena za každé poskytnutie Služby aplikačného rozvoja bude vopred stanovená v Záväznej objednávke vystavenej na základe Požiadavky na zmenu v zmysle Prílohy č. 3 schválenej Oprávnenou osobou Objednávateľa. Podkladom pre výpočet ceny bude záväzná jednotková sadzba pracovníkov Zhotoviteľa (osobohodina) v zmysle bodu 3.1.2 tejto Servisnej zmluvy. Cena schválená v Záväznej objednávke predstavuje odplatu za splnenie všetkých zmluvných záväzkov Zhotoviteľa vyplývajúcich z príslušnej objednávky Služieb aplikačného a pokrýva tiež všetky a akékoľvek interné a externé náklady alebo výdavky Zhotoviteľa na splnenie objednávky, t. j. na riadne a včasné poskytnutie Služieb aplikačného rozvoja ako aj primeraného zisku. Pre zamedzenie pochybností Zhotoviteľ nie je oprávnený vyúčtovať prípadné zvýšené náklady nad rámec ceny dohodnutej v Záväznej objednávke.
	3. Nevyhnutnou prílohou faktúry za poskytovanie Služieb technickej podpory a údržby bude Mesačná správa z monitorovania Diela
	4. Nevyhnutnou požiadavkou pre realizáciu fakturácie za poskytovanie Služieb aplikačného rozvoja bude:
		1. Požiadavka na zmenu v zmysle Prílohy č. 3
		2. Záväzná objednávka, ktorou Objednávateľ požiada o poskytnutie Služieb aplikačného rozvoja,
		3. akceptačný protokol.
	5. Fakturačné míľniky Servisných služieb sú:
		1. pre cenu určenú podľa bodu 3.1.1 posledný deň kalendárneho mesiaca za poskytnuté Služby technickej podpory a údržby v danom kalendárnom mesiaci;
		2. pre cenu určenú podľa bodu 3.1.2 po riadnom odovzdaní a akceptácii Služieb aplikačného rozvoja.
	6. Všetky ceny v tejto Servisnej zmluve sú uvádzané bez DPH a budú Objednávateľovi fakturované zvýšené o zákonom stanovené percento DPH. Ceny uvedené pre jednotlivé druhy poskytovaných Služieb sú stanovené ako ceny pevné a konečné.
	7. Faktúra vystavená Zhotoviteľom musí obsahovať všetky náležitosti v zmysle príslušných všeobecne záväzných právnych predpisov (najmä zákona č. 431/2002 Z. z. o a zákona č. 222/2004 Z. z. o dani z pridanej hodnoty), ako aj vyžadované dokumenty uvedené v bode 3.7 a 3.8 tohto článku Servisnej zmluvy. Ak faktúra nebude obsahovať tieto náležitosti alebo požadované prílohy, Objednávateľ má právo vrátiť ju v lehote splatnosti na doplnenie a/alebo prepracovanie s uvedením nedostatkov, ktoré sa majú odstrániť. V takom prípade začne plynúť nová lehota splatnosti faktúry prevzatím doplneného alebo prepracovaného daňového dokladu Objednávateľom.
	8. Splatnosť faktúry je 60 (šesťdesiat) dní odo dňa jej doručenia Objednávateľovi, pričom faktúra sa považuje za uhradenú dňom pripísania fakturovanej čiastky na bankový účet Zhotoviteľa uvedený v záhlaví tejto Servisnej zmluvy.

**Postup pri riešení Požiadaviek**

**v rámci poskytovania Služieb technickej podpory a údržby**

* 1. Poverená odborná osoba Objednávateľa nahlási Požiadavku v SPS na adresu: ..................... alebo telefonicky na tel. č. .................... alebo e-mailom na adresu: ..................... alebo iným preukázateľným spôsobom. V prípade hlásenia Požiadaviek inak ako cez SPS, Zhotoviteľ takéto hlásenie zaeviduje v systéme SPS. SPS vygeneruje identifikačné číslo Požiadavky. Akákoľvek budúca komunikácia medzi Zhotoviteľom a Objednávateľom sa uskutočňuje použitím priradeného identifikačného čísla Požiadavky.
	2. Službukonajúca osoba Zhotoviteľa preverí Požiadavku, nahlásenie Požiadavky potvrdí emailom alebo cez SPS a začne jej vybavenie (Reakčná doba). Podľa potreby kontaktuje poverenú osobu Objednávateľa. Komunikácia službukonajúcej osoby Zhotoviteľa prebieha priamo s poverenou osobou Objednávateľa. Službukonajúca osoba Zhotoviteľa oznámi e-mailom alebo cez SPS výsledok vybavenia Požiadavky.
	3. Proces Neutralizácie Problému od jeho nahlásenia pozostáva najmä z nasledujúcich činností:

a) Identifikácia Problému – poskytnutie pomoci Objednávateľovi s cieľom identifikovať príčinu daného Problému. Ak príčina Problému spočíva v hardvéri alebo v SW infraštruktúre, Zhotoviteľ bezodkladne kontaktuje prevádzkovateľa, ktorým je DataCentrum Ministerstva financií SR. Následne Zhotoviteľ bezodkladne poskytne

(i) Objednávateľovi spätnú informáciu o kontaktovaní tohto prevádzkovateľa a

(ii) nevyhnutnú súčinnosť pri Neutralizácii Problému.

b) Analýza, riešenie a odstraňovanie Problému – podpora poskytnutá Zhotoviteľom Objednávateľovi pri odstránení identifikovaného Problému, t.j. Neutralizácia Problému. Zhotoviteľ je povinný poskytnúť profylaktickú podporu a odporúčania na prevenciu pred Problémami na prevádzkové účely Diela.

c) Poskytovanie informácií o stave riešenia Problémov Zhotoviteľom Objednávateľovi sa uskutočňuje najmä prostredníctvom on-line prístupu do SPS, ak Objednávateľ písomne neurčí inak.

d) Ak je Problém Zhotoviteľom vyriešený, Zhotoviteľ nasadí riešenie na odstránenie Problému do testovacej prevádzky v DataCentre a následne Objednávateľ v súčinnosti so Zhotoviteľom a Úradom podpredsedu vlády SR pre investície a informatizáciu otestuje riešenie Problému, pričom sa postupuje v súlade s postupom uvedeným v sublicenčnej zmluve podľa Prílohy č. 6. Ak Objednávateľ v lehote do 10 pracovných dní od nasadenia riešenia do testovacej prevádzky u Objednávateľa nenamietne spôsob vyriešenia Problému, považuje sa Problém za neutralizovaný dňom nasadenia riešenia do testovacej prevádzky u Objednávateľa. Ak Objednávateľ riešenie Problému neakceptuje a túto skutočnosť oznámi Zhotoviteľovi v lehote podľa predošlej vety, Zhotoviteľ bude pokračovať v ďalšom riešení podľa písm. e) tohto bodu Servisnej zmluvy. Po akceptácii riešenia Problému zabezpečí Objednávateľ implementáciu riešenia Problému do produkčnej prevádzky ITMS2014+.

e) Ak je vyriešenie Problému problematické, Zhotoviteľ o tejto skutočnosti informuje Objednávateľa a Zmluvné strany sa dohodnú na ďalšom individuálnom postupe.

* 1. Služby technickej podpory a údržby sa poskytujú v pracovné dni (t. j. pondelok až piatok okrem dní pracovného pokoja v SR) v pracovných hodinách od 8.00 do 18.00 hod. (SEČ). Čas mimo pracovné hodiny podľa predchádzajúcej vety sa do Reakčnej doby ani do Doby neutralizácie Problému nezapočítava. Reakčné doby a Doby neutralizácie Problému sú nasledovné:

|  |  |  |
| --- | --- | --- |
| **Typ Problému** | **Reakčná doba (hod.)** | **Doba neutralizácie Problému (hod.)** |
| Kritický problém – Vada A | **[1]** | *8 pracovných hodín* |
| Závažný problém – Vada B | **[1]** | *24 pracovných hodín* |
| Nekritický problém –Vada C | **[4]** | *68 pracovných hodín* |

Na poskytovanie Konzultácií sa rovnako vzťahuje Reakčná doba a Doba neutralizácie Problémov stanovená touto Servisnou zmluvou pre vadu C. Na vybavovanie Dotazov sa nevzťahuje Reakčná doba ani Doba neutralizácie Problémov, pričom Zhotoviteľ je povinný vybaviť Dotaz bezodkladne, najneskôr však do 2 pracovných dní odo dňa nahlásenia Požiadavky na Dotaz Zhotoviteľovi.

* 1. Po poskytnutí Služieb technickej podpory a údržby (aj čiastkových) poverenou osobou Zhotoviteľa poverená osoba Objednávateľa potvrdí poskytnutie služieb v  SPS.
	2. Všetky vyriešené Požiadavky Objednávateľa musia byť zaevidované v systéme SPS. Splnenie každej Požiadavky bude potvrdené v rozsahu jej riešenia. Objednávateľ je povinný potvrdiť vyriešenie každej Požiadavky najneskôr do 5 pracovných dní odo dňa jej vyriešenia. Ak Objednávateľ riešenie Požiadavky neakceptuje, v lehote podľa predchádzajúcej vety zašle svoje pripomienky a výhrady emailom alebo prostredníctvom SPS Zhotoviteľovi. Ak Objednávateľ neakceptuje vyriešenie Požiadavky a ani nevznesie pripomienky k riešeniu Požiadavky, považuje sa riešenie Požiadavky za akceptované.

**Služby aplikačného rozvoja**

* 1. Objednávateľ je oprávnený zadať Zhotoviteľovi rámcovú požiadavku na vykonanie Služby aplikačného rozvoja spôsobom uvedeným v bode 4.1 Servisnej zmluvy. Zhotoviteľ do 5 pracovných dní od doručenia Požiadavky Objednávateľa zanalyzuje a predloží návrh na vykonanie Služby aplikačného rozvoja, ktorý musí obsahovať najmä

(i) dopadovú analýzu možnosti vykonania Objednávateľom požadovanej Služby aplikačného rozvoja,

(ii) predpokladaný celkový rozsah Osobohodín a predpokladanej celkovej ceny na vykonanie Služby aplikačného rozvoja,

(iii) predpokladaný termín dodania Služby aplikačného rozvoja.

Predpokladaná celková cena za konkrétnu Službu aplikačného rozvoja sa určí ako súčin sadzby za Osobohodinu podľa bodu 3.1.2 a predpokladaného počtu jednotiek Osobohodín strávených na poskytovaní Služby aplikačného rozvoja. Vzor Požiadavky na zmenu sa nachádza v Prílohe č. 3.

* 1. Objednávateľ posúdi návrh Zhotoviteľa na vykonanie Služby aplikačného rozvoja do 10 pracovných dní od jeho predloženia a písomne oznámi Zhotoviteľovi, že

(i) predmetný návrh spĺňa podmienky alebo

(ii) uvedie pripomienky, ktoré žiada zapracovať do tohto návrhu.

Zhotoviteľ je povinný upraviť a doručiť upravený návrh na vykonanie Služby aplikačného rozvoja Objednávateľovi podľa pripomienok Objednávateľa do 5 pracovných dní od ich doručenia Zhotoviteľovi.

* 1. Ak predmetný návrh na vykonanie Služby aplikačného rozvoja spĺňa podmienky podľa bodu 5.2(i) Servisnej zmluvy, Objednávateľ sa do 20 pracovných dní rozhodne, či žiada alebo nežiada o poskytnutie Služieb aplikačného rozvoja podľa návrhu Zhotoviteľa. Ak Objednávateľ doručí Zhotoviteľovi Záväznú objednávku, Zhotoviteľ je povinný plnenia na základe Záväznej objednávky vykonať.
	2. Zhotoviteľ je povinný začať s vykonaním plnenia na základe Záväznej objednávky v termíne určenom Objednávateľom. Po vykonaní plnenia na základe Záväznej objednávky sa vykoná jeho odovzdanie v súlade so sublicenčnou zmluvou uvedenou v Prílohe č. 6. Po vykonaní plnenia bude podpísaný akceptačný protokol projektovými manažérmi.

**Práva a povinnosti Zhotoviteľa**

* 1. Zhotoviteľ zabezpečí prístup kontaktným osobám Objednávateľa podľa Prílohy č. 2 do informačného systému SPS, ak Objednávateľ písomne neučí inak.
	2. Zhotoviteľ je povinný predkladať Objednávateľovi mesačne „Mesačnú správu z monitorovania Diela“ v termíne do 5. pracovného dňa v nasledujúcom kalendárnom mesiaci; vzor Mesačnej správy z monitorovania Diela bude dohodnutý Zmluvnými stranami do 10 dní od účinnosti tejto Servisnej zmluvy.
	3. V prípade poskytnutia služby na základe tejto Servisnej zmluvy, ktorej výsledkom je Autorské dielo, Zhotoviteľ udeľuje Objednávateľovi Licenciu k tomuto dielu za podmienok a v rozsahu, ako je uvedené v článku 10. tejto Servisnej zmluvy.
	4. Zhotoviteľ je povinný najneskôr do 5 pracovných dní od účinnosti Servisnej zmluvy vytvoriť a po celú dobu trvania Servisnej zmluvy udržiavať plne funkčným SPS ako súčasť Nástroja riadenia.
	5. Ak Mesačná správa z monitorovania Diela je podľa Objednávateľa nedostatočná, je Zhotoviteľ povinný ju prepracovať na základe odôvodnených pokynov a pripomienok Objednávateľa do 3 pracovných dní od doručenia požiadania na jej prepracovanie.
	6. Zhotoviteľ vyhlasuje, že je poistený pre prípad zodpovednosti za škodu spôsobenú pri poskytovaní plnenia podľa tejto Zmluvy, čo preukázal Objednávateľovi pri uzatvorení Zmluvy predložením platnej a účinnej poistnej zmluvy na poistenie zodpovednosti za škodu na minimálnu poistnú sumu 2 000 000,- EUR (slovom: dva milióny euro), alebo ekvivalent v inej mene, alebo poistným certifikátom. Zhotoviteľ sa zaväzuje toto poistné krytie udržiavať počas celej doby trvania Zmluvy a na výzvu Objednávateľa je povinný túto skutočnosť preukázať.
	7. Zhotoviteľ je povinný odo dňa účinnosti zmluvy disponovať internými vývojovými a testovacími prostrediami definovanými v Prílohe č. 1 – Opis predmetu zákazky tejto zmluvy, za účelom plnenia podmienok Zmluvy a na výzvu Objednávateľa je povinný túto skutočnosť preukázať.
	8. Porušenie záväzku Zhotoviteľa podľa bodu 6.6 a 6.7 Zmluvy znamená podstatné porušenie Zmluvy Zhotoviteľom.

**Práva a povinnosti Objednávateľa**

* 1. Za objednávateľa môžu byť osobami oprávnenými nahlasovať Požiadavky aj používatelia Diela (najmä zamestnanci Datacentra, Úradu podpredsedu vlády SR pre investície a informatizáciu alebo Ministerstva financií Slovenskej republiky).
	2. Objednávateľ je povinný aktívne spolupracovať so Zhotoviteľom na Neutralizácii Problému a poskytovať mu súčinnosť svojich špecialistov.
	3. Objednávateľ je zodpovedný v prípade potreby za zabezpečenie prístupu do potrebných priestorov a použitia všetkých zariadení Objednávateľa, ktoré Zhotoviteľ potrebuje na účely poskytnutia Servisných služieb podľa tejto Servisnej zmluvy,
	4. Objednávateľ je povinný poskytovať technické informácie a dokumenty, ktoré vlastní a týkajú sa Požiadavky na Servisnú službu podľa tejto Servisnej zmluvy a sú na poskytnutie takejto služby nevyhnutné a požaduje ich Zhotoviteľ.
	5. Objednávateľ je povinný aktívne spolupracovať a poskytovať súčinnosť pri realizácií Služieb aplikačného rozvoja.

**Sankcie**

* 1. Ak je Zhotoviteľ v omeškaní s poskytnutím Služieb technickej podpory a údržby, je Objednávateľ oprávnený za každé jednotlivé porušenie požadovať za každý aj začatý deň omeškania s poskytnutím týchto služieb (najmä nedodržanie Reakčnej doby, Doby neutralizácie Problému) zmluvnú pokutu vo výške 0,1 % z paušálnej čiastky bez DPH za kalendárny mesiac poskytovania Služieb technickej podpory a údržby určenej podľa bodu 3.1.1 Servisnej zmluvy, celkovo za všetky omeškania do výšky 20% z ceny Služieb technickej podpory a údržby bez DPH.
	2. Ak je Zhotoviteľ v omeškaní s poskytnutím Služieb aplikačného rozvoja, je Objednávateľ oprávnený požadovať zmluvnú pokutu za každý aj začatý deň omeškania vo výške 0,5 % z ceny bez DPH uvedenej v Záväznej objednávke podľa bodu 5.3 Servisnej zmluvy, celkovo za všetky omeškania do 20% z ceny Služieb aplikačného rozvoja bez DPH.
	3. V prípade omeškania Objednávateľa s úhradou faktúry Zhotoviteľa o viac ako 20 pracovných dní, je Zhotoviteľ oprávnený požadovať od Objednávateľa úrok z omeškania vo výške úrokovej sadzby 0,05 % z neuhradenej čiastky za každý deň omeškania.
	4. Uplatnením nárokov Objednávateľa na zmluvné pokuty nie sú dotknuté jeho nároky na náhradu škody, a to aj vo výške presahujúcej zmluvnú pokutu. Zhotoviteľ je povinný uplatnené zmluvné pokuty Objednávateľovi uhradiť do 30 dní odo dňa doručenia faktúry.

Riadenie projektu

* 1. Projektovým manažérom Objednávateľa bude: ......................

Projektový manažér Objednávateľa bude súčasne vedúcim projektového tímu Objednávateľa. Ďalší členovia projektového tímu Objednávateľa sú uvedení v [Prílohe č. 2](#priloha4) tejto Servisnej zmluvy.

Projektový manažér Objednávateľa bude oprávnený na to, aby za Objednávateľa:

* + - * 1. zabezpečoval potrebnú súčinnosť Objednávateľa a koordináciu z gestorom projektu ITMS2014+,
				2. zabezpečoval činnosti v súlade s článkom 4 pri riešení Služieb technickej podpory a údržby Diela,
				3. podpisoval Mesačnú správu z monitorovania Diela pre Služby technickej podpory a údržby Diela,
				4. predkladal rámcové požiadavky na Služby aplikačného rozvoja podľa bodu [5.1](#odstavec61) a rozhodoval vo veciach návrhov na zmeny podľa bodu 5.1,
				5. schvaľoval Požiadavky na zmenu podľa Prílohy č. 3 a zabezpečoval na strane Objednávateľa vystavenie Záväznej objednávky,
				6. podpísal protokoly a zápisnice o vykonaní Služieb aplikačného rozvoja,
				7. poskytoval dodatočné lehoty pri omeškaní druhej Zmluvnej strany,
				8. rozhodoval vo veciach posunu termínov jednotlivých plnení realizovaných prostredníctvom Služieb aplikačného rozvoja.
	1. Projektovým manažérom Zhotoviteľa bude: ......................

Projektový manažér Zhotoviteľa bude súčasne vedúcim projektového tímu Zhotoviteľa. Ďalší členovia projektového tímu Zhotoviteľa sú uvedení v [Prílohe č. 2](#priloha4) tejto Servisnej zmluvy. Projektový manažér Zhotoviteľa bude oprávnený na to, aby za Zhotoviteľa:

* + - * 1. vypracovával stanoviská k rámcovým požiadavkám na Služby aplikačného rozvoja podľa bodu [5.1](#odstavec62),
				2. vypracovával Mesačné správy z monitorovania Diela,
				3. podpísal protokoly a zápisnice o vykonaní Služieb aplikačného rozvoja,
				4. poskytoval dodatočné lehoty pri omeškaní druhej Zmluvnej strany,
				5. rozhodoval vo veciach posunu termínov jednotlivých plnení realizovaných prostredníctvom Služieb aplikačného rozvoja.
	1. Zmluvné strany môžu zmeniť ich projektového manažéra. Zmena je účinná odo dňa jej písomného oznámenia druhej Zmluvnej strane.

Licencie

* 1. Na plnenia vykonané na základe Záväznej objednávky podľa tejto Servisnej zmluvy udeľuje Zhotoviteľ Objednávateľovi a Úradu podpredsedu vlády SR pre investície a informatizáciu licenciu v rozsahu, aká bola udelená Úradu podpredsedu vlády SR pre investície a informatizáciu podľa Zmluvy o dielo a o poskytovaní služieb č. 373/2016 zo dňa 27.05.2016, pričom plnenia sa považujú za autorské dielo v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“).
	2. Licencia oprávňujúca na používanie je poskytnutá bezodplatne.

Subdodávatelia a kľúčoví experti

* 1. Zhotoviteľ je oprávnený plniť túto Servisnú zmluvu aj prostredníctvom tretích subjektov (ďalej len „Subdodávateľ“), pričom Zhotoviteľ bez obmedzenia zodpovedá za odbornú starostlivosť pri výbere Subdodávateľa, ako aj za služby vykonané a zabezpečené na základe zmluvy o subdodávke.
	2. Zoznam všetkých známych Subdodávateľov v čase uzatvorenia tejto Servisnej zmluvy, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, je uvedený v Prílohe č. 4 tejto Servisnej zmluvy.
	3. Akákoľvek zmena a/alebo doplnenie Subdodávateľa podlieha schváleniu Objednávateľa. O súhlas v zmysle predchádzajúcej vety je Zhotoviteľ povinný požiadať Objednávateľa najneskôr 7 (sedem) dní pred plánovaným použitím nového Subdodávateľa, pričom Objednávateľ súhlas bezdôvodne neodoprie.
	4. Zhotoviteľ je povinný oznámiť Objednávateľovi akúkoľvek zmenu údajov o Subdodávateľovi uvedenom v Prílohe č. 4 tejto Servisnej zmluvy, resp. zmenenom/ doplnenom podľa bodu 11.3 tejto Servisnej zmluvy, a to bezodkladne, najneskôr však do 3 (troch) dní, odkedy k zmene údajov došlo.
	5. Zhotoviteľ je povinný zabezpečiť, aby jeho Subdodávatelia a subdodávatelia v zmysle § 2 ods. 1 písm. a) bod 7 Zákona o registri partnerov verejného sektora, ktorým v súvislosti s touto Servisnou zmluvou vznikla povinnosť zápisu do Registra partnerov verejného sektora boli riadne, včas a po celú dobu trvania tejto Servisnej zmluvy zapísaný do Registra partnerov verejného sektora.
	6. Zhotoviteľ je povinný na plnenie tejto Servisnej zmluvy použiť expertov, prostredníctvom ktorých preukazoval splnenie podmienok účasti vo verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov, a to počas doby trvania Servisnej zmluvy. Zoznam expertov podľa predchádzajúcej vety tvorí ako Príloha č. 5 neoddeliteľnú súčasť tejto Servisnej zmluvy, pričom Zhotoviteľ je povinný tento zoznam aktualizovať, a to po predchádzajúcom schválení zmeny experta zo strany Objednávateľa v zmysle nasledujúceho bodu tohto článku Servisnej zmluvy. Aktuálny zoznam expertov je Zhotoviteľ povinný zaslať Objednávateľovi elektronicky bezodkladne po schválení zmeny.
	7. Zhotoviteľ je povinný vyžiadať si vopred písomný súhlas Objednávateľa, týkajúci sa zmeny expertov, ktorých používa na realizáciu tejto Servisnej zmluvy. V prípade, ak niektorý z expertov ukončí spoluprácu so Zhotoviteľom, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Servisnej zmluvy, je Zhotoviteľ povinný o tejto skutočnosti bez zbytočného odkladu písomne informovať Objednávateľa. Zhotoviteľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti na verejnom obstarávaniu k predmetu tejto Servisnej zmluvy. Pri zmene experta, musí tento expert spĺňať minimálne požiadavky stanovené Objednávateľom v rámci podmienok účasti na verejnom obstarávaní k predmetu tejto Servisnej zmluvy. Žiadosť o písomný súhlas pri zmene experta predloží Zhotoviteľ v písomnej forme spolu s dokladmi preukazujúcimi splnenie predmetných minimálnych požiadaviek na expertov pred ich nástupom na výkon činností podľa tejto Servisnej zmluvy. Po kladnom stanovisku Objednávateľa môže príslušný expert začať vykonávať príslušné činnosti v rámci plnenia tejto Servisnej zmluvy.
	8. Pre zamedzenie pochybností, v prípade aktualizácie Prílohy č. 4, t. j. zmena údajov o Subdodávateľoch, resp. zmena a/alebo doplnenie Subdodávateľa, ako ani v prípade aktualizácie Prílohy č. 5, t. j. zmena údajov o kľúčových expertoch, resp. zmena a/alebo doplnenie kľúčového experta, nie je potrebné vyhotoviť dodatok k tejto Servisnej zmluve.

Zodpovednosť za vady a záručná doba

* 1. Zhotoviteľ zodpovedá za to, že Služby technickej podpory a údržby a Služby aplikačného rozvoja budú vykonávané podľa tejto Servisnej zmluvy, technických noriem a všeobecne záväzných právnych predpisov a že počas záručnej doby budú mať Služby aplikačného rozvoja vlastnosti dohodnuté v Požiadavke na zmenu a Záväznej objednávke.
	2. Zhotoviteľ nezodpovedá za chyby pri úpravách alebo opravách, ktoré uskutoční Objednávateľ alebo tretia strana.
	3. Zmluvné strany sa dohodli, že počas záručnej doby platia ustanovenia § 436 - § 441 Obchodného zákonníka. Vady, ktoré vzniknú v záručnej dobe zapríčinením Zhotoviteľa je Zhotoviteľ povinný odstrániť bezodplatne.
	4. Nárok na odstránenie vád Objednávateľ uplatní prostredníctvom SPS v rámci Nástroja riadenia. Vady musia byť primeraným spôsobom zrozumiteľne a dostatočne popísané.
	5. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v lehote definovanej v bode 4.4. tejto zmluvy.
	6. Záručná doba na Služby aplikačného rozvoja je 12 mesiacov, s tým, že v tejto dobe budú Služby aplikačného rozvoja spôsobilé na použitie na účel zodpovedajúci ich určeniu. Záručná doba začne plynúť, keď vytvorenie jednotlivých Služieb aplikačného rozvoja a ich nasadenie do produkčnej prevádzky bude odovzdané Objednávateľovi.

Zodpovednosť za škodu

* 1. Každá zo strán zodpovedá za spôsobenú škodu v rámci platných právnych predpisov a tejto Servisnej zmluvy. Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
	2. Zmluvné strany sa zaväzujú upozorniť zhotoviteľa, resp. objednávateľa bez zbytočného odkladu na vzniknuté okolnosti vylučujúce zodpovednosť brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia k odvráteniu a prekonaniu okolností vylučujúcich zodpovednosť. Zmluvné strany sa dohodli, že ak objednávateľ, resp. zhotoviteľ bude mať informáciu o akejkoľvek skutočnosti alebo okolnosti, ktorá by mohla byť spôsobilá priamo či nepriamo zmariť alebo podstatne sťažiť plnenie tejto zmluvy, je povinný okamžite o tejto skutočnosti alebo okolnosti vyrozumieť objednávateľa, resp. zhotoviteľa.
	3. Nárok na náhradu škody objednávateľovi, resp. zhotoviteľovi nevzniká, ak k porušeniu zmluvných povinností došlo v dôsledku okolností vylučujúcich zodpovednosť v zmysle ustanovenia § 374 Obchodného zákonníka v platnom znení.
	4. Zhotoviteľ zodpovedá aj za škody na informačnom systému ITMS2014 + ako celku , ktoré boli spôsobené Zhotoviteľom pri vykonávaní Služieb technickej podpory a údržby a Služieb aplikačného rozvoja a/alebo ich odovzdaním.
	5. Zmluvné strany sa dohodli, že Zhotoviteľ nebude povinný nahradiť škody vzniknuté ako náklady na obnovu poškodených alebo stratených dát a celková výška náhrad škôd, ktorú si Objednávateľ podľa tejto Servisnej zmluvy a/alebo v súvislosti s touto Servisnou zmluvou bude môcť nárokovať a ktorú Zhotoviteľ bude musieť nahradiť môže byť najviac 100 % z celkovej ceny tejto Servisnej zmluvy uvedenej v bode 3.1, a to aj v prípade spôsobenia viacerých škôd, bez ohľadu na ich počet. Objednávateľ uznáva, že v čase vzniku záväzkového vzťahu z tejto Servisnej zmluvy nemôže Zhotoviteľ ako možný dôsledok porušenia jeho povinností pri plnení záväzkov z tejto Servisnej Zmluvy alebo inak v súvislosti s touto Servisnou zmluvou predvídať škody celkovo vyššie ako je uvedené v predchádzajúcej vete.

Skončenie platnosti zmluvy

* 1. Od tejto zmluvy možno odstúpiť iba v prípadoch uvedených v tomto článku Servisnej zmluvy a podľa podmienok uvedených v tomto článku Servisnej zmluvy.
	2. Ak bude Zhotoviteľ v omeškaní s plnením Služieb technickej podpory a údržby podľa bodu 4.4 o viac ako 10 dní a tento záväzok nesplní ani v dodatočnej lehote poskytnutej Objednávateľom v dĺžke najmenej 10 dní, Objednávateľ je oprávnený odstúpiť od tejto Servisnej zmluvy.
	3. Ak bude Zhotoviteľ v omeškaní s vytvorením a uvedením Služieb aplikačného rozvoja do produkčnej prevádzky v súlade s harmonogramom dohodnutým v Požiadavke na zmenu a Záväznej objednávke o viac ako 10 dní a tento záväzok nesplní ani v dodatočnej lehote poskytnutej Objednávateľom v dĺžke najmenej 10 dní, Objednávateľ je oprávnený odstúpiť od tejto Servisnej zmluvy.
	4. Ak Objednávateľ bude v omeškaní so zaplatením čiastky fakturovanej Zhotoviteľom podľa tejto Servisnej Zmluvy o viac ako 30 dní a tento záväzok nesplní ani v dodatočnej lehote poskytnutej Zhotoviteľom v dĺžke najmenej 30 dní, Zhotoviteľ je oprávnený odstúpiť od tejto Servisnej Zmluvy.
	5. Pri odstúpení od tejto Servisnej zmluvy Zmluvné strany nebudú povinné vrátiť plnenia poskytnuté im pred odstúpením od tejto Servisnej zmluvy druhou Zmluvnou stranou a nebudú oprávnené žiadať vrátenie plnení poskytnutých pred odstúpením od tejto Servisnej zmluvy druhej Zmluvnej strane. Nároky Zhotoviteľa na zaplatenie ceny za časti Diela už odovzdané Objednávateľovi nebudú odstúpením od Servisnej zmluvy dotknuté.
	6. Odstúpenie od zmluvy realizujú zmluvné strany tak, že písomne doručia toto odstúpenie objednávateľovi, resp. zhotoviteľovi, pričom dňom nasledujúcim po doručení tohto odstúpenia končí platnosť zmluvy.
	7. Okrem toho sa končí platnosť tejto zmluvy aj tak, že objednávateľ, resp. zhotoviteľ podá výpoveď a to z akéhokoľvek dôvodu alebo aj bez jeho uvedenia, pričom prvým dňom kalendárneho mesiaca nasledujúceho po doručení tejto výpovede začne plynúť výpovedná doba, ktorá je dvojmesačná a ktorej posledný deň je zároveň posledným dňom platnosti tejto zmluvy.
	8. Ďalej sa zmluvné strany môžu dohodnúť na dni, ktorým sa skončí platnosť tejto zmluvy.

Osobitné dojednania

* 1. Pohľadávky vzniknuté pri plnení tejto Servisnej zmluvy alebo akokoľvek inak v súvislosti s touto Servisnou zmluvou možno započítať len písomnou dohodou Zmluvných strán.
	2. Záväzky a práva ako právo na ochranu dôverných informácií ako aj iné práva a záväzky vyplývajúce z tejto Servisnej zmluvy, ktoré svojou povahou majú trvať aj po skončení tejto Servisnej zmluvy, trvajú aj po jej skončení.
	3. Zmluvné strany sa dohodli, že Zhotoviteľ má právo používať pri svojich obchodných aktivitách informáciu o realizácii tejto Servisnej zmluvy ako svoju referenciu a to v rozsahu obchodného mena Objednávateľa, roku realizácie predmetu tejto Servisnej zmluvy a názvu projektu.
	4. Pre doručovanie písomností medzi Zmluvnými stranami súvisiacich s touto Servisnou zmluvou platí, že písomnosť sa považuje za doručenú dňom jej faktického doručenia druhej Zmluvnej strane. Písomnosť sa tiež považuje za doručenú dňom, keď márne uplynie lehota na prevzatie si zásielky na pošte, a to aj v prípade, že sa adresát o uložení zásielky nedozvedel. Zásielka sa považuje za doručenú aj v prípade úmyselného konania adresáta majúceho za následok neúspešné doručenie písomnosti.

**Záverečné ustanovenia**

* 1. Táto Servisná zmluva sa uzatvára na dobu 48 mesiacov odo dňa jej podpísania Zmluvnými stranami, resp. do vyčerpania sumy ...................... EUR bez DPH, podľa toho, ktorá zo skutočností nastane skôr.
	2. Táto Servisná zmluva nadobúda platnosť dňom jej podpísania oboma Zmluvnými stranami.
	3. Táto Servisná zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	4. Neoddeliteľnou súčasťou tejto Servisnej zmluvy sú prílohy:

Príloha č. 1 Opis predmetu zákazky,
Príloha č. 2 Zloženie projektových tímov,
Príloha č. 3 Vzor Požiadavky na zmenu,

Príloha č. 4 Zoznam subdodávateľov,

Príloha č. 5 Zoznam expertov,
Príloha č. 6 Zmluva o udelení sublicencie k počítačovému programu ITMS2014+,

číslo zmluvy PPA: 5/2018/110 s Ministerstvom pôdohospodárstva a rozvoja vidieka Slovenskej republiky

* 1. V prípade, že niektoré z ustanovení tejto Servisnej Zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení Servisnej Zmluvy, ani samotnej Servisnej Zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Servisnej zmluvy sledovali neplatným alebo neúčinným ustanovením. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Servisnej zmluvy je nevykonateľné.
	2. V prípade rozporu medzi znením Servisnej zmluvy a jej príloh sa záväzkový vzťah medzi Zmluvnými stranami spravuje znením Servisnej zmluvy.
	3. Na záväzkový vzťah z tejto Servisnej zmluvy sa nepoužijú (všeobecné) obchodné podmienky žiadnej zo Zmluvných strán.
	4. Túto Servisnú zmluvu je možné meniť a dopĺňať len formou písomných dodatkov podpísaných zmluvnými stranami, pokiaľ nie je v tejto Servisnej zmluve ustanovené inak.
	5. Práva a povinnosti Zmluvných strán v tejto Servisnej zmluve podrobnejšie neupravené sa riadia Autorským zákonom, Obchodným zákonníkom a ďalšími príslušnými všeobecne záväznými právnymi predpismi platnými v Slovenskej republike.
	6. Zmluvné strany si znenie Servisnej zmluvy riadne prečítali, jej obsahu porozumeli a na znak súhlasu ju vlastnoručne podpisujú.
	7. Táto Servisná zmluva sa podpisuje v deviatich (9) vyhotoveniach, z ktorých objednávateľ obdrží 5 a zhotoviteľ dostane štyri (4) vyhotovenia s platnosťou originálu.

|  |  |
| --- | --- |
| Za Objednávateľa: | Za Zhotoviteľa: |
|  |  |
| V Bratislave dňa ............. | V ............. dňa ............. |
|  |  |
| .............................................................Pôdohospodárska platobná agentúraIng. Juraj Kožuch, PhD. – generálny riaditeľ | ............................................................. |

1.

Opis predmetu zákazky

Zloženie projektových tímov

Projektový tím Zhotoviteľa:

|  |  |
| --- | --- |
| Meno | E-mail |
|  |  |
|  |  |
|  |  |

Projektový tím Objednávateľa:

|  |  |
| --- | --- |
| Meno | E-mail |
|  |  |
|  |  |
|  |  |

1.

Vzor Požiadavky na zmenu

|  |  |  |
| --- | --- | --- |
| **Požiadavka na zmenu** | **Číslo požiadavky:** |  |
| **Predmet zmeny** |
| Projekt / Zmluva: |  |
| Objednávateľ: |  |
| Produkt a jeho verzia: |  |
| **Meno žiadateľa zmeny** | **Pracovisko** | **Dátum** | **Telefón** | **Email** |
|  |  |  |  |  |
| **Popis požadovanej zmeny:** |
|  |
| **Krátky popis zmeny:** |
|  |
| **Prílohy k požiadavke:** |
|  |

|  |
| --- |
| **Stanovisko Zhotoviteľa:** |
| **Vplyv na náklady** | **Vplyv na termíny** |
|   |  |
| **Kategória výkonov** | **Výkony (ČH)** | **Cena** |
| **(bez DPH)** |
|  |  |  |
|  |  |  |
|  |  |  |
|  |  |  |
|   |
| **Spolu výkony (ČH):** |  |
| **Cena bez DPH:**  |  |
| **Cena s DPH :**  |  |

 ................................................................. ................................................................. Podpis projektového manažéra Zhotoviteľa Podpis a pečiatka Objednávateľa

Zoznam subdodávateľov

|  |  |  |
| --- | --- | --- |
| **Por. č.** | **Subdodávateľ** | **Osoba oprávnená konať za subdodávateľa** |
| 1. | *(Názov subdodávateľa sídlo a IČO)* | *(Meno, priezvisko, adresa pobytu, dátum narodenia)* |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |

Zoznam expertov

|  |  |  |
| --- | --- | --- |
| **Por. č.** | **Pozícia** | **Meno a priezvisko** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |

ZMLUVA O UDELENÍ SUBLICENCIE

k počítačovému programu

ITMS2014+

uzavretá v súlade s § 72 ods. 1 zákona č. 185/2015 Z.z. Autorský zákon v znení zákona č. 125/2016
Z. z. (ďalej len „Autorský zákon“) a v súlade so zákonom č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „Zmluva“)

**Číslo zmluvy MPRV SR: 12/2018-611/MPRV SR**

**Číslo zmluvy PPA: 5/2018/110**

 **Článok I**

**Zmluvné strany**

Poskytovateľ sublicencie: **Ministerstvo pôdohospodárstva a rozvoja vidieka SR**

Sídlo: Dobrovičova 12, 812 66 Bratislava

Štatutárny zástupca: Ing. Gabriela Matečná, podpredsedníčka vlády a ministerka

Bankové spojenie Štátna pokladnica Bratislava

IBAN : SK47 8180 0000 0070 0008 1156

IČO 00156621

DIČ 2021291382

(ďalej ako „**MPRV SR**“)

Nadobúdateľ sublicencie: **Pôdohospodárska platobná agentúra**

Sídlo: Hraničná 12, 815 26 Bratislava I

Štatutárny zástupca: Ing. Juraj Kožuch, PhD., generálny riaditeľ

Bankové spojenie: Štátna pokladnica Bratislava

IBAN: SK41 8180 0000 0070 0046 9943

IČO: 30 794 323

DIČ:

(ďalej ako „**PPA**“)

(ďalej spolu aj ako „**Zmluvné strany**“)

**Článok II**

**Úvodné ustanovenia**

1. MPRV SR nadobudlo od Úradu podpredsedu vlády Slovenskej republiky pre investície a informatizáciu (ďalej len „ÚPPVII“), Zmluvou o udelení sublicencie k počítačovému programu ITMS2014+, č. ÚPPVII: 236/2017, č. 415/2017-611/MPRV SR, (ďalej len „Zmluva ÚPPVII“), ktorej kópia je Prílohou č. 1 tejto Zmluvy, nevýhradnú, a na územie Slovenskej republiky obmedzenú **sublicenciu** **k aplikačnému programovému vybaveniu informačného systému** – IT **monitorovací systém pre európske štrukturálne a investičné fondy (ďalej len „ITMS2014+),** ktorej zodpovedá **právo MPRV SR na používanie a rozvoj ITMS2014**+ pre potreby prevádzky, resp. výkonu činností patriacich do činnosti implementácie Programu rozvoja vidieka SR
2014 - 2020 (ďalej len „PRV SR 2014 - 2020“), za časť opatrenia 19 – Podpora na miestny rozvoj v rámci iniciatívy LEADER (ďalej len „opatrenie 19“), v rámci rezortnej pôsobnosti MPRV SR, ako aj právo následne užívať ITMS2014+ ako celok pre potreby prevádzky.
2. **ITMS2014+ je informačný systém** spravovaný ÚPPVII v zmysle § 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon
o EŠIF“). ITMS2014+ bol vytvorený v zmysle Zmluvy o úprave existujúcich funkcionalít a architektúry ITMS v zmysle požiadaviek Európskej komisie pre programové obdobie
2014 - 2020 č. 1115/2013 zo dňa 28. 6. 2013, ďalej v zmysle Zmluvy o aktualizácií existujúcich funkcionalít a rozširovaní nových funkcionalít ITMS2014+ č. 759/2015 zo dňa 15. 5. 2015 a Zmluvy o dielo a o poskytovaní služieb č. 373/2016 zo dňa 27. 5. 2016.
3. ITMS2014+ obsahuje informácie potrebné pre implementáciu európskych štrukturálnych a investičných fondov v Slovenskej republike, definované v § 49 zákona o EŠIF. Komplexné definovanie ITMS2014+ je obsiahnuté v projektovej dokumentácií.
4. PPA má záujem používať a realizovať rozvoj ITMS2014+ v rozsahu poskytovanom MPRV SR touto Zmluvou pre PRV SR 2014 - 2020, konkrétne pre opatrenie 19, ktoré sa implementuje prostredníctvom miestnych akčných skupín (ďalej len „MAS“), v rámci svojej pôsobnosti ako rozpočtovej organizácie MPRV SR, resp. ako poskytovateľa nenávratného finančného príspevku z Európskeho poľnohospodárskeho fondu pre rozvoj vidieka podľa § 3 ods. 2 písm. d) zákona
o EŠIF.
5. MPRV SR, pre potreby implementácie opatrenia 19 pre MAS, má záujem umožniť PPA používanie ITMS2014+, ako aj realizáciu rozvoja ITMS2014+, a to za podmienok a v rozsahu stanovených touto Zmluvou.
6. MPRV SR je oprávnené poskytnúť sublicenciu k ITMS2014+ svojim priamo riadeným organizáciám vrátane PPA, na základe súhlasu ÚPPVII udeleného v čl. V ods. 2 Zmluvy ÚPPVII.

**Článok III**

**Predmet Zmluvy**

1. Predmetom tejto Zmluvy je bezodplatné udelenie sublicencie zo strany MPRV SR, **na používanie a rozvoj ITMS2014+, vrátane jeho následných úprav**, v prospech PPA.
2. Predmetom tejto Zmluvy je aj **záväzok PPA zabezpečiť vytvorenie funkcionalít v rámci ITMS2014+** nevyhnutnýchpre implementáciu PRV SR 2014-2020, v rámci opatrenia 19.

**Článok IV**

**Sublicencia k ITMS2014+ a jej rozsah**

1. MPRV SR touto Zmluvou udeľuje nevýhradnú, na územie Slovenskej republiky obmedzenú sublicenciu k ITMS2014+ podľa článku III tejto Zmluvy, ktorému zodpovedá **právo PPA používať, upravovať a rozvíjať ITMS2014+ pre potreby prevádzky,** resp. výkonu činností patriacich do činnosti implementácie PRV SR 2014-2020 za časť opatrenia 19, v rozsahu pôsobnosti PPA ako rozpočtovej organizácií MPRV SR ako poskytovateľa NFP, ako aj právo následne používať ITMS2014+ ako celok pre potreby prevádzky.
2. Na účely čl. II bod 1 tejto Zmluvy, bude PPA umožnený vzdialený prístup k ITMS2014+,
t. j. ITMS2014+, ani akákoľvek jeho časť, nebudú inštalované na zariadeniach PPA, alebo v priestoroch PPA. PPA berie na vedomie, že ITMS2014+ vrátane všetkých jeho súčastí,
sú inštalované v DataCentre, Cintorínska 5, 814 88 Bratislava, IČO: 00 151 564, ktorá
je samostatnou rozpočtovou organizáciou, a ktorej zriaďovateľom je Ministerstvo financií Slovenskej republiky.
3. Sublicencia podľa tejto Zmluvy sa udeľuje odo dňa účinnosti tejto Zmluvy, do uplynutia trvania nevýhradnej, na územie Slovenskej republiky obmedzenej sublicencie MPRV SR k ITMS2014+, poskytnutej zo strany ÚPPVII na základe Zmluvy ÚPPVII.
4. Zmluvné strany sa dohodli na bezodplatnom udelení sublicencie v zmysle § 65 ods. 1 Autorského zákona.
5. PPA sa zaväzuje poskytnúť MPRV SR sublicenciu k tým častiam súčasného ITMS2014+, ktoré budú zmenené a/alebo doplnené, a ktoré budú vykonané dodávateľom na základe osobitnej zmluvy s PPA uzavretej podľa čl. VI, bodu 6.5 tejto Zmluvy. V prípade porušenia tejto povinnosti, ak nedôjde k jej splneniu ani na základe predchádzajúcej písomnej výzvy v primeranej dodatočnej lehote v nej uvedenej, MPRV SR je oprávnené od Zmluvy odstúpiť v zmysle článku VII tejto Zmluvy.

**Článok V**

**Záruka a prevádzka ITMS2014+ a ďalšie dojednania**

1. MPRV SR neposkytuje záruku za bezvadnosť a dostupnosť tých častí ITMS2014+, ktoré budú zmenené a/alebo doplnené na žiadosť PPA.
2. PPA sa zaväzuje zabezpečiť, pre zmenené a/alebo doplnené časti ITMS2014+, IT podporu zahŕňajúcu odstránenie vád, ako aj riešenie ďalších požiadaviek pre potreby prevádzky, resp. výkonu činností patriacich do činnosti implementácie Programu rozvoja vidieka SR 2014-2020 (ďalej len „PRV SR 2014 - 2020“), za časť opatrenia 19 .
3. PPA je povinná, v prípade identifikácie vád tých častí ITMS2014+, ktoré boli zmenené a/alebo doplnené na jej žiadosť, bezodkladne vady nahlásiť v zmysle politiky hlásenia vád, ktorá je určená projektovou dokumentáciou.
4. MPRV SR **nezodpovedá za žiadne dohody, vyhlásenia ani postupy PPA** súvisiace
s implementáciou PRV SR 2014 - 2020, za časť opatrenia 19 v rámci ITMS2014+, ktoré
sa uskutočnia v rámci osobitných zmluvných vzťahov medzi PPA a treťou osobou.
5. MPRV SR sa zaväzuje, v súlade so Zmluvou ÚPPVII (najmä čl. IV a V), poskytnúť na základe prísomnej žiadosti PPA takú súčinnosť, ktorá bude nevyhnutná na zabezpečenie vytvorenia funkcionality ITMS2014+ pre implementáciu PRV SR 2014-2020 za časť opatrenia 19. **MPRV SR nezodpovedá za škodu PPA,** ani zmluvnému partnerovi PPA, ktorá môže vzniknúť na základe tejto Zmluvy v súvislosti s implementáciou PRV SR 2014-2020, za časť opatrenia 19, v rámci ITMS2014+.

**Článok VI**

**Práva a povinnosti Zmluvných strán**

1. PPA je oprávnená, v súlade s udelenou sublicenciou, vykonávať úpravy a rozvoj ITMS2014+, najmä zmeny zdrojového kódu ITMS2014+, resp. databázových štruktúr ITMS2014+,
a akejkoľvek jeho súčasti, za podmienok ustanovených touto Zmluvou, **len s predchádzajúcim súhlasom MPRV SR**; za MPRV SR udeľuje súhlas zástupca MPRV SR, ktorý je predsedom Pracovnej skupiny pre účely kontrolovania priebehu projektu týkajúceho sa úprav ITMS2014+ pre potreby implementácie PRV SR 2014-2020, na zriadenie ktorej sa zaviazalo MPRV SR v zmysle článku V bodu 7 Zmluvy ÚPPVII (ďalej len „Pracovná skupina“).
2. Článok V bod 7 Zmluvy ÚPPVII upravuje zloženie, členstvo a činnosť Pracovnej skupiny. PPA vyhlasuje, že je s ním oboznámená, vyjadruje súhlas byť ním viazaná pre účely tejto Zmluvy a nominuje zástupcu PPA do Pracovnej skupiny v zmysle prvej vety tohto bodu do 10 dní
od nadobudnutia účinnosti tejto Zmluvy.
3. **PPA nie je oprávnená poskytnúť sublicenciu k ITMS2014+ tretej osobe** rešpektujúc ustanovenia tejto Zmluvy.
4. PPA sa zaväzuje, že podstata ITMS2014+ ako jediného informačného systému, sa nezmení z dôvodu implementácie PRV SR 2014 - 2020, za časť opatrenia 19. Funkcionalita týkajúca
sa implementácie PRV SR 2014 - 2020, za časť opatrenia 19, bude trvale tvoriť jeho integrálnu súčasť.
5. PPA sa zaväzuje, že zmeny a/alebo doplnenia ITMS2014+ pre potreby implementácie PRV SR 2014 - 2020, za časť opatrenia 19, budú realizované prostredníctvom dodávateľa, ktorého PPA zabezpečí v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a s ktorým PPA uzatvorí osobitnú zmluvu v zmysle článku IV bodu 4.5 tejto Zmluvy. Realizácie zmien a/alebo doplnení ITMS2014+
zo strany PPA môžu prebiehať len za podmienok rámcovo definovaných v Prílohe č. 2 tejto Zmluvy, a následne určených v Prílohe č. 3 tejto Zmluvy, a v projektovej dokumentácii.
6. PPA sa zaväzuje, **že funkčné požiadavky na úpravu a rozvoj ITMS2014**+ pre potreby implementácie PRV SR 2014 - 2020, za časť opatrenia 19, bude realizovať vlasnými kapacitami, resp. kapacitami dodávateľa bez nároku na kapacity MPRV SR.
7. PPA sa zaväzuje, že zmeny a doplnenia ITMS2014+ pre potreby implementácie PRV SR
2014 - 2020, za časť opatrenia 19, **bude hradiť z vlastných finančných zdrojov**, aby na strane MPRV SR nevznikli žiadne dodatočné náklady. PPA sa taktiež zaväzuje, že náklady spojené s údržbou a prevádzkou ITMS2014+ pre potreby implementácie PRV SR 2014 - 2020, za časť opatrenia 19, bude znášať z vlastných zdrojov.
8. PPA súhlasí s tým, že **následný rozvoj ITMS2014+,** realizovaný zo strany MPRV SR, resp. ÚPPVII, **má vyššiu prioritu**, ako rozvoj ITMS2014+ pre potreby výhradne pre implementáciu PRV SR
2014 - 2020, za časť opatrenia 19.
9. Zmluvné strany v Prílohe č. 2 tejto Zmluvy sa dohodli na presnejších pravidlách prijímania zmien systému ITMS2014+, ktoré sa primárne vzťahujú k odsekom 6.1. až 6.8. tohto článku Zmluvy.
10. Zmluvné strany si v Prílohe č. 3 tejto Zmluvy ďalej dohodli presnejšie podmienky funkcionalít, ktoré sú potrebné pre realizáciu a implementáciu PRV SR 2014 - 2020, za časť opatrenia 19, ktoré sa primárne vzťahujú k odsekom 6.1. až 6.7. tohto článku Zmluvy.
11. PPA sa zaväzuje, že **všetky zmeny a/alebo doplnenia ITMS2014**+ vykonané v zmysle tohto článku Zmluvy, a ktoré by mohli mať vplyv na  funkcionality uvedené v  Prílohe č. 3  tejto Zmluvy, **musia byť  vopred schválené (písomne, resp. elektronicky „e-mail“) MPRV SR**, konkrétne
RO pre PRV SR 2014 - 2020. Bez predchádzajúceho súhlasu MPRV SR nemôžu byť takéto zmeny a/alebo doplnenia ITMS2014+ vykonané. Pre udeľovanie predchádzajúceho súhlasu platí ustanovenie bodu 6.1 tohto článku Zmluvy.

 **Článok VII**

**Spôsob zániku Zmluvy**

1. Táto Zmluva sa uzatvára na dobu určitú, v zmysle čl. IV bodu 4.3 tejto Zmluvy.
2. Túto Zmluvu môžu Zmluvné strany predčasne ukončiť písomnou dohodou, alebo odstúpením
od Zmluvy.
3. V prípade zániku Zmluvy dohodou Zmluvných strán, táto zaniká dňom uvedeným v dohode o ukončení Zmluvy. Dohoda o ukončení Zmluvy musí byť písomná. V tejto dohode sa upravia
aj vzájomné nároky Zmluvných strán vzniknuté z plnenia zmluvných povinností alebo
z ich porušenia druhou Zmluvnou stranou ku dňu zániku Zmluvy dohodou.
4. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane a je účinné dňom doručenia odstúpenia Zmluvnej strane, ktorá svoju povinnosť porušila.
5. Zmluvné strany sú oprávnené okamžite odstúpiť od Zmluvy v prípade podstatného porušenia Zmluvy.
6. Zmluvné strany sú oprávnené odstúpiť od Zmluvy aj v prípade, ak druhá zmluvná strana poruší ďalšie povinnosti, ktoré jej vyplývajú z ustanovení Zmluvy alebo z ustanovení príslušných právnych predpisov. MPRV SR je oprávnené odstúpiť od Zmluvy v prípade porušenia ktorejkoľvek povinnosti zo strany PPA, pričom MPRV SR po prvom porušení povinnosti písomne upozorní PPA na porušenie zmluvných podmienok alebo ustanovení právnych predpisov. MPRV SR v písomnom upozornení uvedie primeranú lehotu na nápravu.

**Článok VIII**

**Záverečné ustanovenia**

1. Táto Zmluva nadobúda platnosť dňom jej podpísania oboma Zmluvnými stranami.
2. Táto Zmluva nadobúda účinnosť dňom nasledujúcim po dni jej prvého zverejnenia v Centrálnom registri zmlúv vedenom Úradom vlády Slovenskej republiky.
3. V prípade, ak niektoré z ustanovení tejto Zmluvy sa stane neplatným a/alebo neúčinným, neplatnosť a/alebo neúčinnosť tohto ustanovenia nebude mať za následok neplatnosť
a/alebo neúčinnosť ostatných ustanovení tejto Zmluvy, ani Zmluvy samotnej. Zmluvné strany
sa zaväzujú, že neplatné a/alebo neúčinné ustanovenie tejto Zmluvy bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Zmluvy sledovali neplatným a/alebo neúčinným ustanovením. Obdobne sa Zmluvné strany zaväzujú postupovať aj v prípade, ak sa zistí, že niektoré ustanovenia tejto Zmluvy
sú nevykonateľné.
4. Túto Zmluvu je možné meniť alebo dopĺňať len formou číslovaných písomných dodatkov, podpísaných oboma Zmluvnými stranami, pokiaľ nie je v tejto Zmluve ustanovené inak.
5. Prílohy tejto Zmluvy, ktoré tvoria jej neoddeliteľnú súčasť:
* Príloha č. 1: Zmluva o udelení sublicencie k počítačovému programu ITMS2014+,
č. ÚPPVII: 236/2017, č. 415/2017-611/MPRV SR (kópia)
* Príloha č. 2: Pravidlá pre riadenie zmien a úprav ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19 (ďalej aj „pravidlá
pre riadenie“)
* Príloha č. 3: Funkcionality, ktoré sú potrebné pre realizáciu a implementáciu PRV SR 2014-2020, za časť opatrenia 19.
1. Práva a povinnosti Zmluvných strán bližšie neupravené touto Zmluvou, sa riadia Autorským zákonom, Obchodným zákonníkom a ďalšími všeobecne záväznými právnymi predpismi Slovenskej republiky.
2. Táto Zmluva sa vyhotovuje v 6 rovnopisoch, z ktorých po ich podpísaní MPRV SR obdrží
3 rovnopisy, a PPA obdrží 3 rovnopisy.
3. Zmluvné strany súhlasne prehlasujú, že sa oboznámili s obsahom tejto Zmluvy, porozumeli mu, v plnom rozsahu s ním súhlasia a prehlasujú, že pri podpise tejto Zmluvy konali slobodne, vážne, že túto Zmluvu nepodpísali v tiesni, a ani za nápadne nevýhodných podmienok.

V Bratislave, dňa: V Bratislave, dňa:

Za poskytovateľa sublicencie: Za nadobúdateľa sublicencie:

................................................ ................................................

Ing. Gabriela Matečná Ing. Juraj Kožuch, PhD.

podpredsedníčka vlády a ministerka generálny riaditeľ Pôdohospodárskej

ministerstva pôdohospodárstva platobnej agentúry

a rozvoja vidieka

Príloha č. 1: Zmluva o udelení sublicencie k počítačovému programu ITMS2014+

 Číslo zmluvy ÚPPVII: 236/2017

 Číslo zmluvy MPRV SR: 415/2017-611/MPRV SR

***ZMLUVA o udelení SUBLICENCIE* k počítačovému programu ITMS2014+**

**názov: Úrad podpredsedu vlády Slovenskej republiky**

**pre investície a informatizáciu**

**sídlo: Štefánikova 882/15**

 **811 05 Bratislava**

**IČO: 50 349 287**

**DIČ: 2120287004**

v mene ktorého koná: **Mgr. Patrik Krauspe, vedúci úradu**

*(ďalej aj ako „ÚPPVII“)*

**a**

**názov: Ministerstvo pôdohospodárstva a rozvoja vidieka**

**Slovenskej republiky**

**sídlo:** **Dobrovičova 12**

**812 66  Bratislava**

**IČO:** **00156621**

v mene ktorého koná: Ing. Gabriela Matečná, podpredsedníčka vlády a ministerka

*(ďalej aj ako „MPRV SR“)*

(ÚPPVII a MPRV SR spolu ďalej ako „*Zmluvné strany*“ a každý samostatne ako „*Zmluvná strana*“).

uzatvárajú v súlade s § 72 ods. 1 zákona č. 185/2015 Z. z. Autorský zákon v  znení zákona č. 125/2016 Z. z. (ďalej len „Autorský zákon“)

a v súlade so zákonom č. 513/1991 Zb. Obchodný zákonník v znení

neskorších predpisov ( ďalej len „Obchodný zákonník")

**Zmluvu o udelení sublicencie**

**k počítačovému programu ITMS2014+** (ďalej len „Zmluva“)

**I.**

**Úvodné ustanovenia**

1. Úrad podpredsedu vlády Slovenskej republiky pre investície a informatizáciu nadobudol prostredníctvom zmluvy o dielo a o poskytovaní služieb č. 373/2016 výhradnú licenciu platnú v neobmedzenom teritoriálnom rozsahu k  aplikačnému programovému vybaveniu informačného systému - IT monitorovací systém pre európske štrukturálne a investičné fondy (ďalej len ako „**ITMS2014+**“). ITMS2014+ je informačný systém, ktorý ÚPPVII spravuje v zmysle § 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej aj „zákon o príspevku“). ITMS2014+ bol vytvorený v zmysle zmluvy o úprave existujúcich funkcionalít a architektúry ITMS v zmysle požiadaviek EK pre programové obdobie 2014 – 2020 č. 1115/2013 zo dňa 28.06.2013, ďalej v zmysle zmluvy o aktualizácii existujúcich funkcionalít a rozširovaní nových funkcionalít ITMS2014+ č. 759/2015 zo dňa 15.05.2015 a zmluvy o dielo a o poskytovaní služieb č. 373/2016 zo dňa 27.05.2016.
2. ITMS2014+ obsahuje informácie potrebné pre implementáciu európskych a investičných fondov v Slovenskej republike definované § 49 zákona o príspevku. Komplexne ITMS2014+ definuje projektová dokumentácia.
3. Ministerstvo pôdohospodárstva a rozvoja vidieka Slovenskej republiky má záujem na využití ITMS2014+ v rozsahu poskytovanom zo strany ÚPPVII pre Program rozvoja vidieka SR 2014 – 2020, konkrétne pre opatrenie 19. Podpora na miestny rozvoj v rámci iniciatívy LEADER (ďalej aj „opatrenie 19“), ktoré sa implementuje prostredníctvom miestnych akčných skupín (ďalej aj ako „**MAS**“) v rámci svojej rezortnej pôsobnosti a ÚPPVII vzhľadom k zmyslu a podstate vykonania úprav ITMS2014+ pre potreby implementácie opatrenia 19 pre MAS má záujem umožniť MPRV SR úpravy systému ITMS2014+ formou udelenia sublicencie.
4. ÚPPVII, ako nadobúdateľ výhradnej licencie k ITMS2014+, je oprávnený v zmysle čl. XV bod 15.1 zmluvy o dielo a o poskytovaní služieb č. 373/2016 na udelenie sublicencie pre MPRV SR.

**II.**

**Predmet Zmluvy**

1. Predmetom tejto Zmluvy je bezodplatné udelenie sublicencie k systému ITMS2014+ zo strany ÚPPVII vrátane jeho následných úprav v prospech MPRV SR. Predmetom tejto Zmluvy je aj umožnenie implementácie Programu rozvoja vidieka SR 2014 – 2020 za časť opatrenia 19 v systéme ITMS2014+.

**III.**

**Sublicencia k ITMS2014+ a jej rozsah**

1. ÚPPVII udeľuje MPRV SR nevýhradnú, na územie Slovenskej republiky obmedzenú sublicenciu k ITMS2014+, ktorej zodpovedá právo MPRV SR na používanie a rozvoj informačného systému ITMS2014+ pre potreby prevádzky, resp. výkonu činností patriacich do činnosti implementácie Programu rozvoja vidieka SR 2014 – 2020 za časť opatrenia 19 v rámci rezortnej pôsobnosti MPRV SR, ako aj právo následne používať ITMS2014+ ako celok pre potreby prevádzky.
2. Na účely podľa čl. II. bod 1 tejto Zmluvy bude MPRV SR umožnený vzdialený prístup k ITMS2014+; t.j. ITMS2014+ ani akákoľvek jeho časť nebude inštalovaná na zariadeniach alebo v priestoroch MPRV SR. MPRV SR berie na vedomie, že ITMS2014+ (všetky jeho súčasti) sú inštalované v DataCentre, IČO: 00151564, Cintorínska 5, 814 88 Bratislava.
3. Sublicencia podľa tejto Zmluvy sa udeľuje odo dňa účinnosti tejto Zmluvy do uplynutia doby trvania výhradnej licencie ÚPPVII k ITMS2014+.
4. Zmluvné strany sa dohodli na bezodplatnom udelení sublicencie v zmysle § 65 ods.1 Autorského zákona.
5. MPRV SR sa zaväzuje zabezpečiť udelenie sublicencie k novovzniknutým častiam/úpravám súčasného ITMS2014+ v prospech ÚPPVII prostredníctvom zmluvy s dodávateľom v rovnakom alebo širšom rozsahu ako je koncipovaný v čl. XV zmluvy o dielo a o poskytovaní služieb č. 373/2016.
6. V prípade porušenia záväzku MPRV SR uvedeného v bode č. 5 tohto článku dôjde k zániku sublicencie k ITMS2014+ v celom rozsahu.

**IV.**

**Záruka a prevádzka ITMS2014+ a ďalšie dojednania**

1. ÚPPVII neposkytuje záruku za bezvadnosť a dostupnosť tých častí ITMS2014+, ktoré budú zmenené a/alebo doplnené na žiadosť MPRV SR.
2. MPRV SR sa zaväzuje zabezpečiť pre zmenené/doplnené časti ITMS2014+ podporu zahŕňajúcu odstránenie vád ako aj riešenie ďalších požiadaviek súvisiacich s prevádzkou.
3. MPRV SR je povinné v prípade identifikácie vady tých časti ITMS2014+, ktoré boli zmenené a/alebo doplnené na žiadosť MPRV SR bezodkladne vadu nahlásiť v zmysle politiky hlásenia vád, ktorá je určená projektovou dokumentáciou.
4. ÚPPVII nezodpovedá za žiadne dohody, vyhlásenia ani postupy MPRV SR, ktoré sa uskutočnia medzi MPRV SR a jeho zmluvnými partnermi.
5. ÚPPVII taktiež nezodpovedá za škodu MPRV SR a ani zmluvnej strane MPRV SR, ktorá môže vzniknúť na základe tejto Zmluvy v súvislosti s implementáciou Programu rozvoja vidieka SR 2014 – 2020 za časť opatrenia 19 v rámci ITMS2014+ .

**V.**

**Práva a povinnosti Zmluvných strán**

1. MPRV SR je oprávnené vykonávať za podmienok definovaných touto Zmluvou zmeny zdrojového kódu ITMS2014+, resp. databázových štruktúr ITMS2014+ a akejkoľvek jeho súčasti len s predchádzajúcim súhlasom ÚPPVII. Za ÚPPVII poskytujú súhlas poverené osoby: riaditeľ odboru riadenia IT projektov a vedúci oddelenia vývoja ITMS.
2. MPRV SR je oprávnená poskytnúť túto sublicenciu, ktorá je predmetom tejto Zmluvy svojim priamo riadeným organizáciám (najmä Pôdohospodárskej platobnej agentúre – ďalej len „PPA“).
3. MPRV SR sa zaväzuje, že podstata ITMS2014+ ako jediného počítačového programu sa nezmení, z dôvodu implementácie Programu rozvoja vidieka SR 2014 – 2020 za časť opatrenia 19, ktorý bude trvale tvoriť jeho integrálnu súčasť.
4. MPRV SR sa zaväzuje, že akékoľvek úpravy systému ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19 budú realizované prostredníctvom dodávateľa, ktorého si MPRV SR alebo ním priamo riadená organizácia, (ktorej je MPRV SR v zmysle odseku 2 tohto článku oprávnené poskytnúť sublicenciu, podľa tejto Zmluvy), zabezpečí v zmysle zákona o verejnom obstarávaní. Realizácia zmien ITMS 2014+ zo strany MPRV SR môže prebiehať len za podmienok rámcovo definovaných v  Prílohe č.1 tejto Zmluvy a následne určených v projektovej dokumentácii určenej oprávnenými osobami ÚPPVII.
5. MPRV SR sa zaväzuje, že funkčné požiadavky na úpravu systému ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19, bude realizovať vlastnými kapacitami, resp. kapacitami dodávateľa bez nároku na kapacity ÚPPVII.
6. MPRV SR sa zaväzuje, že úpravy systému ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19, bude hradiť z vlastných finančných zdrojov, aby na strane ÚPPVII nevznikli žiadne dodatočné náklady, taktiež sa zaväzuje, že náklady spojené s údržbou a prevádzkou systému ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19 bude znášať z vlastných zdrojov.
7. MPRV SR sa zaväzuje, zriadiť pracovnú skupinu pre účely kontrolovania priebehu projektu týkajúceho sa úprav ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19.
8. Členmi pracovnej skupiny projektu budú:
* dvaja zástupcovia MPRV SR – jeden z nich bude predseda,
* jeden zástupca priamo riadenej organizácie MPRV SR,
* traja zástupcovia ÚPPVII – oprávnené osoby za ÚPPVII

Na rokovania pracovnej skupiny môže každá zo zmluvných strán prizvať aj ďalších členov (napr. zástupcov dodávateľov), títo však nebudú mať hlasovacie práva.

* 1. Pracovná skupina bude monitorovať priebeh realizácie projektu týkajúceho sa úprav iniciovaných zo strany MPRV SR a jeho súlad s realizáciou ostatných častí projektu ITMS2014+.

 7.3. Pracovná skupina bude prerokovávať otázky implementácie tejto Zmluvy ako aj zmluvy uzatvorenej medzi MPRV SR a jeho dodávateľmi, v oblasti úprav ITMS2014+ podľa ustanovení tejto Zmluvy.

7.4. Pracovná skupina bude uznášania schopná v prípade, ak bude na zasadnutí prítomná nadpolovičná väčšina všetkých členov. Každý člen pracovnej skupiny má 1 hlas, predseda pracovnej skupiny má 2 hlasy. Na rozhodnutie pracovnej skupiny bude potrebný súhlas nadpolovičnej väčšiny všetkých oprávnených hlasov. Vo veciach týkajúcich sa produktívnej prevádzky ITMS2014+ majú zástupcovia ÚPPVII, ako členovia  pracovnej skupiny, právo veta.

 7.5. Zasadnutie pracovnej skupiny bude zvolávať jej predseda. Zasadnutie pracovnej skupiny sa bude zvolávať, ak o to požiada niektorá zo zmluvných strán. Zasadnutie pracovnej skupiny bude zvolané tak, aby sa konalo do 10 dní od požiadania.

7.6. Na zasadnutie pracovnej skupiny projektu sa vždy prizvú projektoví manažéri zúčastnených strán.

* 1. Zmluvné strany môžu zmeniť nimi určeného člena pracovnej skupiny ako aj svojho projektového manažéra. Zmena je účinná odo dňa jej písomného oznámenia druhej zmluvnej strane; uzavretie dodatku k tejto Zmluve pre tento účel nie je potrebné.
1. MPRV SR súhlasí s tým, že následný rozvoj ITMS2014+ realizovaný zo strany ÚPPVII má vyššiu prioritu ako rozvoj ITMS2014+ potrebný výhradne pre implementáciu Programu rozvoja vidieka SR 2014 – 2020 za časť opatrenia 19.
2. Zmluvné strany v prílohe č.1 tejto zmluvy ďalej dojednali presnejšie pravidlá prijímania zmien systému ITMS2014+, ktoré sa primárne vzťahujú k odsekom 1 až 6 tohto článku.

**VI.**

**Doba trvania Zmluvy a spôsob zániku Zmluvy**

1. Táto Zmluva sa uzatvára na dobu určitú v zmysle čl. III bod 3 tejto Zmluvy.
2. Zmluvu môžu Zmluvné strany ukončiť vzájomnou písomnou dohodou alebo odstúpením od Zmluvy. ÚPPVII je oprávnený odstúpiť od tejto Zmluvy v prípade porušenia povinností MPRV SR, na ktoré bolo písomne MPRV SR upozornené, pričom vytýkané nedostatky neodstránilo ani v primeranej náhradnej lehote poskytnutej zo strany ÚPPVII. Opakované porušenia povinností MPRV SR sa považujú za podstatné porušenie tejto Zmluvy.

**VII.**

**Záverečné ustanovenia**

1. Táto Zmluva nadobúda platnosť dňom jej podpísania oboma Zmluvnými stranami.
2. Táto Zmluva nadobúda  účinnosť dňom nasledujúcim po dni jej prvého zverejnenia v Centrálnom registri zmlúv vedenom Úradom vlády Slovenskej republiky.
3. V prípade, že niektoré z ustanovení tejto Zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení Zmluvy, ani samotnej Zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Zmluvy sledovali neplatným alebo neúčinným ustanovením. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Zmluvy je nevykonateľné.
4. Túto zmluvu je možné meniť a dopĺňať len formou písomných dodatkov podpísaných zmluvnými stranami, pokiaľ nie je v tejto zmluve ustanovené inak.
5. Prílohy tejto zmluvy tvoria jej neoddeliteľnú súčasť.
6. Práva a povinnosti Zmluvných strán v tejto Zmluve podrobnejšie neupravené sa riadia zákonom č. 185/2015 Z. z. Autorský zákon v znení neskorších predpisov, Obchodným zákonníkom a ďalšími príslušnými všeobecne záväznými právnymi predpismi platnými v Slovenskej republike.
7. Zmluvné strany si znenie Zmluvy riadne prečítali, jeho obsahu porozumeli a na znak súhlasu ju vlastnoručne podpisujú.
8. Táto Zmluva sa podpisuje v ôsmich (8) vyhotoveniach, z ktorých každá Zmluvná strana dostane štyri (4) vyhotovenia s platnosťou originálu.

Bratislava ..................... Bratislava .........................

....................................................... .....................................................

Úrad podpredsedu vlády Slovenskej republiky Ministerstvo pôdohospodárstva a rozvoja investície a informatizáciu vidieka Slovenskej republiky

Príloha č.1 k Zmluve č. 236/2017 o udelení SUBLICENCIE k počítačovému programu ITMS2014+

**Pravidlá pre riadenie zmien a doplnení ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19 (ďalej aj „pravidlá pre riadenie“)**

**Riadenie zmien ITMS2014+**

1. Za implementáciu zmien ITMS2014+ potrebných pre realizáciu Programu rozvoja vidieka SR 2014 – 2020 za časť opatrenia 19 je zodpovedný projektový manažér MPRV SR (alebo projektový manažér jej priamo riadenej organizácie). Pod implementáciou zmien ITMS2014+ sa rozumie vykonávanie najmä nasledovných aktivít zo strany projektového manažéra MPRV SR (alebo projektového manažéra jej priamo riadenej organizácie): vypracovanie analýzy dokumentácie, komunikácia s dodávateľom, komunikácia s projektovým manažérom ÚPPVII, vypracovávanie podkladov pre dodávateľa, schvaľovanie postupov, vykonávanie testovania zapracovaných požiadaviek, dodávanie podkladov, informácií ako aj funkcionalít do projektového nástroja (JIRA), postupovanie podľa pokynov projektového manažéra ÚPPVII.
2. Projektový manažér ÚPPVII je oprávnený, nie však povinný na vykonávanie úkonov určených v bode 1.
3. Projektový manažér ÚPPVII je zodpovedný za vytvorenie a nasadenie verzie, buildu, patchu ITMS2014+ zahŕňajúc aj požiadavky MPRV SR potrebné pre implementáciu Programu rozvoja vidieka SR 2014 – 2020 za časť opatrenia 19.
4. ÚPPVII si vyhradzuje právo na oneskorenie sprístupnenia funkcionality ITMS2014+ potrebnej pre implementáciu Programu rozvoja vidieka SR 2014 – 2020 za časť opatrenia 19, ak dôjde k časovému sklzu zo strany MPRV SR alebo jeho dodávateľa, prípadne k inej relevantnej skutočnosti, ktorá má za následok preplánovanie alebo posun verzie ITMS2014+. Náhradný termín sprístupnenia funkcionality určí projektový manažér ÚPPVII v nadväznosti na komunikáciu s projektovým manažérom MPRV SR (alebo projektovým manažérom jej priamo riadenej organizácie).
5. Zmluvné strany si oznámia mená projektových manažérov do 15 dní odo dňa účinnosti tejto Zmluvy.
6. ÚPPVII definuje ako projektový nástroj produkt JIRA. MPRV SR je zaviazané komunikovať s ÚPPVII prostredníctvom tohto projektového nástroja vo veciach súvisiacich s implementáciou ITMS2014+. Projektový nástroj pre potreby pravidiel riadenia znamená nástroj na evidovanie a kontrolu plnenia úloh, plánovanie a vytváranie harmonogramu prác, kontrolu plnenia harmonogramu prác, automatickú eskaláciu a upozornenie relevantných členov tímov pri dosiahnutí hraničných hodnôt, vytváranie užívateľom definovaných pohľadov a prehľadov o plnení Zmluvy, vytváranie personálnych matíc členov jednotlivých projektových tímov, kolaboráciu nad dokumentmi a podobne.
7. Pravidlá pre riadenie neobsahujú podrobný popis úkonov, ktoré je potrebné vykonať zo strany MPRV SR vo vzťahu k dodávateľovi. Tieto postupy budú poskytnuté MPRV SR, resp. jej priamo riadeným organizáciám v rámci projektovej dokumentácie.

**Pravidlá pre kontrolu zdrojového kódu zmien ITMS2014+ potrebných pre implementáciu Programu rozvoja vidieka SR 2014 – 2020 za časť opatrenia 19**

1. Po ukončení vývoja zmeny ITMS2014+ a jej otestovaní zo strany dodávateľa MPRV SR a MPRV SR, projektový manažér MPRV SR (alebo projektový manažér jej priamo riadenej organizácie) odovzdá ÚPPVII časť kódu ITMS2014+ na posúdenie jej kompatibility s aplikáciou ITMS2014+, tak aby nebola narušená konzistencia a funkčnosť aplikácie ITMS2014+.
2. Projektový manažér MPRV SR (alebo projektový manažér jej priamo riadenej organizácie) je povinný zabezpečiť zaradenie návrhu zmeny ITMS2014+ vo forme časti kódu (Pull Request) v rámci nástroja VCS Git (verzionovacom systéme).
3. Pri vývoji zmien ITMS2014+ potrebných pre implementáciu Programu rozvoja vidieka SR 2014 – 2020 za časť opatrenia 19 je potrebné, aby MPRV SR a jeho dodávateľ postupoval v súlade s postupmi a schémou „Git verzionovania“. Bližší popis je uvedený na <http://nvie.com/posts/a-successful-git-branching-model/>.

Uvedená povinnosť je definovaná z dôvodu potreby výkonu kontroly časti kódu ITMS2014+ s cieľom zistiť jeho kvalitu a konzistenciu vo vzťahu k celému zdrojovému kódu ITMS2014+.

1. ÚPPVII bude ďalej hodnotiť technický dlh predloženého kódu, ktorý musí spĺňať úroveň A.
2. Projektová metodika definuje podrobnejšie náležitosti spojené s kontrolou zdrojového kódu.
3. Okrem predloženia časti zdrojového kódu zo strany MPRV SR je potrebné, aby MPRV SR predkladalo automatické testy častí zdrojového kódu minimálne v rozsahu 90%.
4. Pokiaľ manažér kvality zdrojového kódu určený ÚPPVII nemá voči zdrojovému kódu pripomienky, čiastkový kód môže byť zapracovaný do verzie ITMS2014+.
5. V prípade, že čiastkový kód ITMS2014+ nebude vyhovovať akceptačným kritériám, nebude použitý na zmenu základného kódu ITMS2014+, a teda nebude zaradený do verzie ITMS2014+.
6. ÚPPVII bude hodnotiť kvalitu zdrojového kódu prostredníctvom nástroja SonarQube a profilu kvality "Sonar way". Návrh zmien ITMS2014+ predložených zo strany MPRV SR musí spĺňať nasledovné kritériá: 0 chýb závažnosti "Blocker", 0 chýb závažnosti "Critical".

Vysvetlenie pojmov pre účely pravidiel pre riadenie:

Chyba závažnosti "Blocker" – alebo aj „Kritický problém“ kategórie „A“ - pre účely pravidiel pre riadenie znamená: funkčnosť ITMS2014+ je degradovaná s dopadom na možnosť poskytovania služieb s absolútnym (majoritným) dopadom na používateľov systému ITMS2014+. ITMS2014+ je pre zabezpečenie základných procesov a činností používateľa nepoužiteľný. Jedná sa o zásadné vady funkcionality ITMS2014+, ktoré znemožňujú spracovanie údajov a ich zobrazovanie koncovým používateľom, vrátane problémov spojených s bezpečnosťou a poškodením dát, alebo chyby spôsobujúce, že je potrebné ITMS2014+ znovu zaviesť (reštartovať).

Chyba závažnosti "Critical" – alebo aj „Vážny problém“ kategórie „B“ - Funkčnosť IS je degradovaná s minoritným dopadom na možnosť poskytovania služieb používateľom ITMS2014+. ITMS2014+ je pre zabezpečenie základných procesov a činností používateľa použiteľný s citeľným dopadom na kvalitu služieb. Vážny problém sa prejavuje výpadkom fungovania Modulov a Funkcií, čo závažným spôsobom obmedzuje ich použitie, pričom neobmedzuje použitie SW komponentu ako celku alebo jeho podstatných častí. Ako Závažný problém je charakterizovaný problém, ktorý je opakovane vyvolateľný alebo má trvalý charakter, avšak SW komponent je pre zabezpečenie základných procesov a činností používateľa použiteľný s citeľným dopadom na kvalitu zhotovenia SW komponentu, alebo dostupnosť jeho funkcionalít alebo užívateľský komfort.

1. V prípade, že čiastkový kód zmeny ITMS2014+ dodaný zo strany MPRV SR nebude vyhovovať akceptačným kritériám stanoveným ÚPPVII v pravidlách riadenia, nebude zaradený do finálnej verzie celkového kódu ITMS2014+, a teda nebude predmetom uvoľnenia do finálneho „interferenčného“ testovania zo strany ÚPPVII a nebude ani predmetom uvoľnenia do ostrej prevádzky ITMS2014+. O uvedenej situácii bude projektový manažér ÚPPVII bezodkladne informovať projektového manažéra MPRV SR (alebo projektového manažéra jej priamo riadenej organizácie). MPRV SR je následne povinné zabezpečiť opravu navrhovanej zmeny ITMS2014+. Po odstránení nedostatkov bude opakovane vykonávaná kontrola zo strany ÚPPVII. Ak nebudú identifikované nedostatky uvedené v týchto pravidlách riadenia, projektový manažér ÚPPVII zabezpečí testovanie na úrovni ÚPPVII a zaradí žiadané funkcionality ITMS2014+ do príslušnej verzie a následne nasadí zmeny do produktívnej prevádzky ITMS2014+.

**Akceptačné testovanie ÚPPVII**

1. Pred nasadením zmenených častí kódu do produktívnej verzie ITMS2014+ je ÚPPVII oprávnený vykonať akceptačné testovanie.
2. Akceptačné testovanie môže obsahovať funkčné a výkonové testy.
3. Podrobnosti akceptačného testovania určuje projektová metodika.
4. V prípade, ak ÚPPVII identifikuje v rámci akceptačného testovania chyby, vyzve MPRV SR na ich odstránenie. MPRV SR je povinné po odstránení chýb postupovať ako pri prvotnom predložení časti zmeneného kódu ITMS2014+.
5. ÚPPVII je oprávnený rozhodnúť o vyradení funkcionality ITMS2014+ navrhovanej zo strany MPRV SR v ktorejkoľvek fáze implementácie jej vrátane vyradenia z produktívnej prevádzky ITMS2014+.

Príloha č. 2 k Zmluve o postúpení SUBLICENCIE k počítačovému programu ITMS2014+

**Pravidlá pre riadenie zmien a doplnení ITMS2014+ pre potreby implementácie Programu rozvoja vidieka SR 2014 – 2020 za časť opatrenia 19 (ďalej aj „pravidlá pre riadenie“)**

**Riadenie zmien ITMS2014+**

1. **Za implementáciu zmien ITMS2014+ potrebných pre realizáciu Programu rozvoja vidieka SR** 2014 – 2020 za časť opatrenia 19 **je zodpovedný projektový manažér PPA**. Pod implementáciou zmien ITMS2014+ sa rozumie vykonávanie najmä nasledovných aktivít zo strany projektového manažéra PPA:
2. vypracovanie analýzy dokumentácie,
3. komunikácia s dodávateľom PPA,
4. komunikácia s projektovým manažérom MPRV SR, resp. ÚPPVII,
5. vypracovávanie podkladov pre dodávateľa PPA,
6. schvaľovanie postupov,
7. vykonávanie testovania zapracovaných požiadaviek,
8. dodávanie podkladov, informácií ako aj funkcionalít do projektového nástroja (JIRA),
9. postupovanie podľa pokynov projektového manažéra MPRV SR, resp.ÚPPVII.
10. **Projektový manažér PPA** je povinný zabezpečiť realizáciu a kontrolu vykonávania aktivít vymedzených v bode 1.
11. **Projektový manažér ÚPPVII je zodpovedný za vytvorenie a nasadenie verzie, buildu, patchu ITMS2014+** zahŕňajúc aj požiadavky MPRV SR a PPA potrebné pre implementáciu Programu rozvoja vidieka SR 2014 – 2020 za časť opatrenia 19, v zmysle prílohy č.1 k Zmluve ÚPPVII.
12. V zmysle prílohy č.1 k Zmluve ÚPPVII, ÚPPVII si vyhradzuje právo na oneskorenie sprístupnenia funkcionality ITMS2014+ potrebnej pre implementáciu Programu rozvoja vidieka SR 2014 – 2020 za časť opatrenia 19, ak dôjde k časovému sklzu zo strany MPRV SR, PPA alebo jej dodávateľa, prípadne k inej relevantnej skutočnosti, ktorá má za následok preplánovanie alebo posun verzie ITMS2014+. Náhradný termín sprístupnenia funkcionality určí projektový manažér ÚPPVII v nadväznosti na komunikáciu s projektovým manažérom MPRV SR, resp. PPA.
13. V zmysle prílohy č.1 k Zmluve ÚPPVII, ÚPPVII definuje ako projektový nástroj produkt JIRA. Na základe predchádzajúcej vety PPA je zaviazané komunikovať s ÚPPVII prostredníctvom tohto projektového nástroja vo veciach súvisiacich s implementáciou ITMS2014+. Projektový nástroj pre potreby pravidiel riadenia znamená nástroj na evidovanie a kontrolu plnenia úloh, plánovanie a vytváranie harmonogramu prác, kontrolu plnenia harmonogramu prác, automatickú eskaláciu a upozornenie relevantných členov tímov pri dosiahnutí hraničných hodnôt, vytváranie užívateľom definovaných pohľadov a prehľadov o plnení Zmluvy, vytváranie personálnych matíc členov jednotlivých projektových tímov, kolaboráciu nad dokumentmi a podobne.
14. V zmysle prílohy č.1 k Zmluve ÚPPVII, ÚPPVII definuje ako projektový nástroj produkt JIRA. Na základe predchádzajúcej vety PPA je zaviazané komunikovať s ÚPPVII prostredníctvom tohto projektového nástroja vo veciach súvisiacich s implementáciou ITMS2014+ a zároveň je povinná zabezpečiť prístup do projektového nástroja JIRA pre člena Pracovnej skupiny, ktorý je zástupcom MPSRV SR.
15. Pravidlá pre riadenie neobsahujú podrobný popis úkonov, ktoré je potrebné vykonať zo strany PPA vo vzťahu k dodávateľovi. Tieto postupy budú poskytnuté PPA v rámci projektovej dokumentácie.

**Pravidlá pre kontrolu zdrojového kódu zmien ITMS2014+ potrebných pre implementáciu Programu rozvoja vidieka SR 2014 – 2020 za časť opatrenia 19**

1. Po ukončení vývoja zmeny ITMS2014+ a jej otestovaní zo strany dodávateľa PPA, PPA a MPRV SR, projektový manažér PPA odovzdá za súčinnosti MPRV SR časť kódu ITMS2014+ ÚPPVII na posúdenie jej kompatibility s aplikáciou ITMS2014+, tak aby nebola narušená konzistencia a funkčnosť aplikácie ITMS2014+.
2. Projektový manažér PPA je povinný zabezpečiť zaradenie návrhu zmeny ITMS2014+ vo forme časti kódu (Pull Request) v rámci nástroja VCS Git (verzionovacom systéme).
3. Pri vývoji zmien ITMS2014+ potrebných pre implementáciu Programu rozvoja vidieka SR 2014 – 2020 za časť opatrenia 19 je potrebné, aby PPA a jej dodávateľ postupoval v súlade s postupmi a schémou „Git verzionovania“. Bližší popis je uvedený na <http://nvie.com/posts/a-successful-git-branching-model/>. Uvedená povinnosť je definovaná z dôvodu potreby výkonu kontroly časti kódu ITMS2014+ s cieľom zistiť jeho kvalitu a konzistenciu vo vzťahu k celému zdrojovému kódu ITMS2014+.
4. V zmysle prílohy č.1 k Zmluve ÚPPVII, bude ÚPPVII ďalej hodnotiť technický dlh predloženého kódu, ktorý musí spĺňať úroveň A.
5. Projektová metodika definuje podrobnejšie náležitosti spojené s kontrolou zdrojového kódu.
6. Okrem predloženia časti zdrojového kódu zo strany PPA je potrebné, aby PPA predkladala automatické testy častí zdrojového kódu minimálne v rozsahu 90% a zároveň oboznámila s touto skutočnosťou prostredníctvom e - mailu aj MPRV SR minimálne.
7. V zmysle prílohy č.1 k Zmluve ÚPPVII, pokiaľ manažér kvality zdrojového kódu určený ÚPPVII nemá voči zdrojovému kódu pripomienky, čiastkový kód môže byť zapracovaný do verzie ITMS2014+. V prípade, že čiastkový kód ITMS2014+ nebude vyhovovať akceptačným kritériám, nebude použitý na zmenu základného kódu ITMS2014+, a teda nebude zaradený do verzie ITMS2014+. ÚPPVII bude hodnotiť kvalitu zdrojového kódu prostredníctvom nástroja SonarQube a profilu kvality "Sonar way". Návrh zmien ITMS2014+ predložených zo strany PPA musí spĺňať nasledovné kritériá: 0 chýb závažnosti "Blocker", 0 chýb závažnosti "Critical".

Vysvetlenie pojmov pre účely pravidiel pre riadenie:

 Chyba závažnosti "Blocker" – alebo aj „Kritický problém“ kategórie „A“ - pre účely pravidiel pre riadenie znamená: funkčnosť ITMS2014+ je degradovaná s dopadom na možnosť poskytovania služieb s absolútnym (majoritným) dopadom na používateľov systému ITMS2014+. ITMS2014+ je pre zabezpečenie základných procesov a činností používateľa nepoužiteľný. Jedná sa o zásadné vady funkcionality ITMS2014+, ktoré znemožňujú spracovanie údajov a ich zobrazovanie koncovým používateľom, vrátane problémov spojených s bezpečnosťou a poškodením dát, alebo chyby spôsobujúce, že je potrebné ITMS2014+ znovu zaviesť (reštartovať).

 Chyba závažnosti "Critical" – alebo aj „Vážny problém“ kategórie „B“ - Funkčnosť IS je degradovaná s minoritným dopadom na možnosť poskytovania služieb používateľom ITMS2014+. ITMS2014+ je pre zabezpečenie základných procesov a činností používateľa použiteľný s citeľným dopadom na kvalitu služieb. Vážny problém sa prejavuje výpadkom fungovania Modulov a Funkcií, čo závažným spôsobom obmedzuje ich použitie, pričom neobmedzuje použitie SW komponentu ako celku alebo jeho podstatných častí. Ako Závažný problém je charakterizovaný problém, ktorý je opakovane vyvolateľný alebo má trvalý charakter, avšak SW komponent je pre zabezpečenie základných procesov a činností používateľa použiteľný s citeľným dopadom na kvalitu zhotovenia SW komponentu, alebo dostupnosť jeho funkcionalít alebo užívateľský komfort.

1. V prípade, že čiastkový kód zmeny ITMS2014+ dodaný zo strany PPA nebude vyhovovať akceptačným kritériám stanoveným ÚPPVII v pravidlách riadenia, nebude zaradený do finálnej verzie celkového kódu ITMS2014+, a teda nebude predmetom uvoľnenia do finálneho „interferenčného“ testovania zo strany ÚPPVII a nebude ani predmetom uvoľnenia do ostrej prevádzky ITMS2014+. O uvedenej situácii bude projektový manažér ÚPPVII v zmysle prílohy č. 1 k Zmluve ÚPPVII bezodkladne informovať projektového manažéra PPA. MPRV SR je následne povinné zabezpečiť opravu navrhovanej zmeny ITMS2014+. Po odstránení nedostatkov bude opakovane vykonávaná kontrola zo strany ÚPPVII. Ak nebudú identifikované nedostatky uvedené v týchto pravidlách riadenia, projektový manažér ÚPPVII zabezpečí testovanie na úrovni ÚPPVII a zaradí žiadané funkcionality ITMS2014+ do príslušnej verzie a následne nasadí zmeny do produktívnej prevádzky ITMS2014+.

**Akceptačné testovanie ÚPPVII**

1. V zmysle prílohy č.1 k Zmluve ÚPPVII, pred nasadením zmenených častí kódu do produktívnej verzie ITMS2014+ je ÚPPVII oprávnený vykonať akceptačné testovanie. Akceptačné testovanie môže obsahovať funkčné a výkonové testy. Podrobnosti akceptačného testovania určuje projektová metodika ÚPPVII.
2. V prípade, ak ÚPPVII identifikuje v rámci akceptačného testovania chyby, vyzve MPRV SR, resp. PPA na ich odstránenie. PPA je povinné po odstránení chýb postupovať ako pri prvotnom predložení časti zmeneného kódu ITMS2014+.
3. V zmysle prílohy č.1 k Zmluve ÚPPVII, ÚPPVII je oprávnený rozhodnúť o vyradení funkcionality ITMS2014+ navrhovanej zo strany MPRV SR, resp. PPA v ktorejkoľvek fáze implementácie jej vrátane vyradenia z produktívnej prevádzky ITMS2014+.